Tak Tahan Sakit Pinggang, Mama Hamil Boleh Cuba 3 Teknik Regangan Ini

“Aduh! Sakitnya pinggang waktu mengandung ni! Apa yang boleh tolong kurangkan sakit ini eh?”
Mama Siti faham sangat, angkat barang runcit pun dah letih, apatah lagi memikul seorang lagi manusia yang melekat dalam badan kita. Jom kita tengok dulu kenapa kita boleh sakit pinggang berpanjangan ketika hamil tak kira usia!
Sebab Sakit Pinggang Ketika Hamil
Macam-macam faktor yang menyebabkan sakit pinggang ini berlaku ketika hamil. Antaranya adalah perubahan hormon. Menurut Chirozone Family Chiropractic, DC Joo Yi Ong, hormon relaxin sebenarnya membantu mengendurkan otot dan ligamen untuk membolehkan ia mengembang semasa bersalin, sebab itulah ia boleh menyebabkan sakit belakang.
3 Teknik Regangan Untuk Kurangkan Sakit Pinggang Ketika Hamil
1. Guna Bola Senaman

Regangan pertama yang boleh lakukan adalaha dapatkan bola senaman dan lakukan putaran pelvis. Mama boleh lakukan sama ada melawan arah jam atau mengikut jam, untuk 20 kali setiap satu set.
Tetapi dengan melakukan ini, pastikan bahagian atas badan Mama harus tegak dan tidak condong ke hadapan atau jangan goyang pinggul Mama terlalu banyak ke tepi. Hanya pastikan tulang belakang tegak dan kemudian lakukan pergerakan yang lembut sahaja.
2. Gaya Kanak-kanak

Regangan kedua yang boleh Mama lakukan ialah regangan gaya kanak-kanak. Mula-mula, bagi ruang untuk perut Mama, buka kaki Mama sedikit lebar dan perlahan-lahan regangkan ke hadapan dengan cara ini.
Mama patut rasakan regangan lembut di bahagian bawah belakang Mama, tahan selama kira-kira 20 saat, dan Mama boleh melakukannya 3 hingga 5 kali.
3. Gaya Kucing Dan Unta

Regangan ketiga ialah regangan gaya kucing dan unta. Mula dengan berdiri merangkak dan perlahan-lahan angkat bahagian atas belakang Mama dengan cara ini. Mama akan merasakan regangan lembut pada tulang belakang Mam dan hembuskan nafas. Turunkan punggung bawah. Dengan ini, Mama rasakan regangan di seluruh tulang belakang juga.
Awas Mama! Jangan lengkungkan punggung bawah Mama terlalu banyak dengan melakukan ini kerana ia akan mencederakan belakang Mama.
Jadi, pastikan ia hanya pergerakan yang lembut dan Mama boleh melakukannya kira-kira 20 kali setiap hari. Jadi, jika Mama mengalami sakit belakang, pastikan Mama mencuba senaman ini untuk membantu melegakan sakit belakang!
Mudah sahajakan aktiviti regangan ini? Bila Mama sakit pinggang cubalah! Selamat beregang~

Dapatkan lebih banyak tips untuk kesihatan Mama di SINI!


20+ Ucapan Takziah Kematian Untuk Orang Islam dan Bukan Islam

Kehilangan orang yang dicintai bukanlah satu hal yang mudah. Perasaan sedih dan hiba menyelubungi keluarga si mati.
Lanjut, apa yang boleh kita lakukan jika itu berlaku kepada sahabat, kenalan dan ahli keluarga kita yang lain?
Salah satunya ialah mengucapkan takziah melalui percakapan, mesej WhatsApp dan panggilan telefon.
Ucapan takziah pula tidak terhad kepada orang Islam semata-mata kerana kita juga wajar menyampaikan salam takziah kepada orang bukan Islam. Perbezaannya adalah dari segi susunan ayat dan pemilihan perkataan.
Untuk orang Islam, kita boleh sertakan dengan doa-doa yang baik untuk jenazah tetapi bagi bukan Islam cukup sekadar memberikan ucapan umum.
Ucapan Takziah Kematian Kepada Sesama Muslim

Kredit gambar: Freepik
#1
*إِنَّا لِلَّهِ وَإِنَّا إِلَيْهِ رَاجِعُوْن*
Sesungguhnya kita milik Allah dan kepadaNya kita kembali.
*اَللَّهُمَّ اغْفِرْ لَهُ، وَارْحَمْهُ، وَعَافِهِ وَاعْفُ عَنْهُ*
“Ya Allah, ampunilah dosanya, berilah rahmatMu ke atasnya, sejahtera dan maafkanlah dia” Takziah buat keluarga arwah (si mati)
Semoga roh arwah (si mati) sentiasa dicucuri rahmat Allah dan ditempatkan di kalangan orang-orang yang soleh.
#2
إنا لله وإنا إليه راجعون
اللَّهُمَّ اغْفِرْ لَهُ وَارْحَمْهُ، وَعَافِهِ، وَاعْفُ عَنْهُ، وَأَكْرِمْ نُزُلَهُ، وَوَسِّعْ مُدْخَلَهُ، وَاغْسِلْهُ بِالْمَاءِ وَالثَّلْجِ وَالْبَرَدِ، وَنَقِّهِ مِنَ الْخَطَايَا كَمَا نَقَّيْتَ الثَّوْبَ الأَبْيَضَ مِنَ الدَّنَسِ، وَأَبْدِلْهُ دَاراً خَيْراً مِنْ دَارِهِ، وَأَهْلاً خَيْراً مِنْ أَهْلِهِ، وَزَوْجَاً خَيْراً مِنْ زَوْجِهِ، وَأَدْخِلْهُ الْجَنَّةَ، وَأَعِذْهُ مِنْ عَذَابِ القَبْرِ وَعَذَابِ النَّارِ
#3
Salam Takziah kepada (ahli keluarga si mati) atas kehilangan (si mati) tercinta hari ini. Semoga tabah menghadapi saat duka atas kehilangan ini. Semoga allahyarham/ allahyarhamah ditempatkan dalam golongan orang yang beriman. Amin
Kredit gambar: bharian.com.my
#4
Innalillahi Wa Inna Ilahi Rojiun
Semoga Allah ampunkan segala dosa arwah. Semoga Allah terima segala amalan beliau dan mengangkat darjatnya disisi Allah. Semoga pemergian beliau menjadi kerehatan sebenar dari urusan dunia. Semoga dilindungi dari seksa kubur dan semoga roh arwah ditempatkan dikalangan para solihin,
Allahumma Solli Ala Sayyidina Muhammad. Amiin Amiin Amiin…
#5
Al-Fatihah dan salam takziah kepada seluruh keluarga allahyarham/ allahyarhamah. Semoga rohnya sentiasa dicucuri rahmat dan ditempatkan dikalangan orang yang beriman dan soleh . Al-Fatihah.
#6
Salam takziah dari kami sekeluarga. Semoga arwah ditempatkan di kalangan orang-orang yang beriman. Dan semoga seluruh ahli keluarga tabah menghadapi dugaan Allah.
Darinya kita hidup. Dan kepadanya kita kembali.
Kredit gambar: bharian.com.my
#7
انا لله وانااليه راجعون
اللَّهُمَّ اغْفِرْ لَهَا وَارْحَمْهَا وَعَافِهَا وَاعْفُ عَنْهَا
Takziah buat (nama waris) seisi keluarga. Semoga beroleh ketabahan & dipermudahkan segala urusan. Allahumma Aamiin
#8
Assalamualaikum, pada (tarikh kematian) saya mendapat berita tentang kematian salah seorang keluarga sahabat saya, (nama). Takziah atas pemergian insan tercinta. Semoga roh mereka ditempatkan dalam kalangan orang yang beriman.
#9
Kami wakil dari (nama organisasi) ingin merakamkan ucapan takziah di atas pemergian ibu/ ayah/ suami/ isteri kepada (nama). Semoga roh arwah dicucuri rahmat dan semoga keluarga arwah diberikan kesabaran atas pemergian ini.
#10
Salam takziah buat ahli keluarga (si mati)
Sesungguhnya Allah telah menarik segala kesakitan yang dihadapi di dunia sepanjang beliau melawan sakitnya selama ini.
Kredit gambar: astroawani.com
Sesungguhnya Allah berkehendak agar beliau berehat di negeri abadi. Semoga arwah tenang dan ditempatkan di dalam orang bertaqwa.
Buat ahli keluarganya, semoga tabah dan sabar dengan musibah kematian ini.
Apabila Seorang Islam Mengucapkan Takziah Atas Kematian Bukan Islam

Menurut Ustaz Azhar Idrus dalam ceramahnya, seorang Islam dibolehkan mengucapkan takziah jika ada kenalannya atau keluarga kenalan mereka yang meninggal dunia.
Selain itu, Dr. Zulkifli Mohamad Al-Bakri menulis dalam blognya, mengucapkan simpati kepada orang bukan Islam kerana kematian itu dibolehkan asalkan mereka dari kalangan kafir zimmi atau dhimmi.
Jawapan itu berdasarkan kepada Surah al-Mumtahanah ayat 8-9 dan riwayat Imam Nawawi;
Dibolehkan bagi seorang Muslim untuk mengucapkan takziah bagi orang bukan Muslim (zimmi) dan begitu juga bagi orang Muslim yang mempunyai kerabat bukan Muslim.
Ucapan Takziah Kematian Kepada Bukan Islam
Kredit gambar: Freepik
#1
Semoga jiwanya dan jiwa-jiwa lain yang pergi sentiasa dirahmati Tuhan dan berehat dalam damai. Semoga tuhan menggantikan kehilanganmu dengan hal yang lebih baik.
#2
Saya sekeluarga turut berduka atas berita tragik ini. Kami bersimpati atas pemergian ahli keluarga (nama) dan didoakan agar kalian terus tabah menghadapi kesedihan dan kehilangan ini.
#3
Semoga tuhan memberikan kalian kesabaran dan digantikan kesedihan ini dengan perkara lebih baik. Terimalah ucapan belasungkawa kami untuk dia (si mati) yang akan selalu dirindukan.
Kredit gambar: maizatulakmal91.blogspot.com
#4
Wahai saudaraku, hanya doa yang dapat kami sampaikan untuk mengiringi kepergianmu. Salam takziah.
#5
Kami turut berdukacita atas kematian (si mati), semoga jiwanya diterima oleh Yang Maha Kuasa
#6
Kehilangan ialah satu ujian yang berat. Namun di sebalik semua itu, ini pasti salah satu rancangan tuhan untuk menguatkanmu.
Kredit gambar: pontianak.tribunnews.com
#7
Salam takziah. Semoga kalian sentiasa diberi rasa ikhlas merelakan pemergian orang tersayang. Sesungguhnya, hanya dengan keikhlasan lah ketenangan akan hadir.
#8
Saya turut bersedih dan berduka sedalam-dalamnya. Sungguh, tak ada yang boleh aku sampaikan untuk saat ini.
#9
Mereka yang kita sayangi tidak akan pergi. Mereka berjalan di samping kita dalam hati dan kenangan kita. Salam takziah untuk anda sekeluarga.
#10
Ya tuhan, berilah ketabahan atas keluarga yang sedang melanda musibah. Setiap makhluk di dunia akan menemui saat menghadap kembali kepada Sang Pencipta. Semoga tuhan menerima saudara kami dengan tangan terbuka yang terbuka lebar menyambut di tempat terindah.
Kredit gambar: liputan6.com
Kita memang wajar memberikan ucapan takziah kematian kepada saudara dan kenalan yang kehilangan ahli keluarga. Ucapan simpati itu pula hendaklah mengandungi kata-kata agar dia sabar dan menerima kejadian ini dengan baik sangka.
Begitu juga orang Islam yang ingin memberikan kata-kata takziah kepada orang bukan Islam. Jawapan dari dua orang agamawan yang diyakini ilmunya membenarkan tindakan tersebut.
Semoga dengan memberi ucapan takziah, kita sedikit sebanyak menyumbangkan sokongan emosi kepada keluarga si mati. Boleh rujuk artikel ini untuk belajar mengenai doa tahlil untuk arwah.


Jangan Abaikan Anak-anak Macam Tu Je! 5 Perkara Asas & PENTING Yang Harus Ada di Setiap Rumah

Kebelakangan ini, terdapat pelbagai berita yang menyayat hati tentang kecuaian ibu bapa di negara kita. Contohnya kes kemalangan yang menyebabkan dua beradik maut dalam kebakaran semasa mak ayah tiada di rumah dan ketika musim banjir yang lalu, sepasang adik-beradik meninggal akibat terkena renjatan elektrik.
Adakah hal tersebut berlaku disebabkan anak-anak yang degil, ataupun akibat ibu bapa cuai dalam menjaga keselamatan anak-anak?
Sebagai ibu bapa, Mama Siti percaya kita sudah cuba dan berikan yang sehabis baik dalam menjaga keselamatan anak-anak dan melindungi diri mereka. Anak-anak adalah amanah, ujian dan anugerah yang sangat berharga kurniaan dari Allah kepada hambanya.
Kali ini, Mama Siti nak kongsikan beberapa perkara yang Mama Papa boleh take note dan praktikkan untuk mengelakkan daripada berlaku sebarang kemalangan pada anak-anak.
5 Perkara Asas & PENTING Yang Harus Ada di Setiap Rumah
1. Buat Pelan ‘Emergency Exit’

Mama Siti pasti ramai yang tak fikirkan hal ini, terutamanya bagi mereka yang tinggal di rumah jenis high-rise.
Luangkan masa bersama anak-anak untuk pelan satu emergency exit, sekiranya berlaku kebakaran, rompankan, apa-apa situasi yang luar jangkaan. Penting sangat untuk ada jika berlaku apa-apa kejadian.
Adalah penting untuk Mama ajarkan juga pada anak-anak apabila berlakunya kecemasan – apa mereka harus buat, apakah langkah seterusnya, laluan mana yang harus mereka ikut dan sebagainya.
Ajarkan mereka semua ini. Sekiranya berlaku sebarang kecemasan, benda pertama yang harus dilakukan adalah bertindak balas dengan pantas dan jangan panik.
Peralatan kecemasan seperti peti pertolongan cemas, alat pemadam api, lampu suluh dan wisel adalah beberapa peralatan yang berguna sewaktu kecemasan dan harus ada di dalam rumah, di tempat yang mudah dicapai.
2. Pastikan Pintu Bertutup dan Berkunci
Apa pun yang jadi, sentiasa pastikan pintu-pintu utama seperti pintu depan dan pintu belakang, bertutup dan berkunci, lagi-lagi kalau ada si kecil di rumah.
Tetapkan juga beberapa peraturan untuk anak-anak Mama. Kalau keluar PERLU minta kebenaran daripada Mama dan Papa. Pastikan juga anak-anak yang berumur di bawah 5 tahun untuk tidak membuka pintu begitu sahaja apabila loceng berbunyi.
 Ajar anak-anak untuk biarkan orang lebih dewasa untuk membuka pintu. Terangkan kepada mereka kepentingannya.
3. Simpan Ubat Penting di Tempat Yang Selamat

Kenapa tempat selamat? Biasa lah, anak-anak suka mencapai barang yang terlarang dan berbahaya. Simpan elok-elok dekat tempat yang Mama ingat dan selamat, jauh dari capaian anak-anak.
4. Pasang Lampu Keselamatan Pada Waktu Malam
Selalu kes rompak terjadi pada waktu malam. Jadi biasakan untuk hidupkan lampu keselamatan pada waktu malam. Kalau apa-apa berlaku, ia boleh nampak dengan lebih jelas pada kamera keselamatan yang dipasang.
5. Babyproof Rumah Mama

Mama ada anak bawah 2 tahun di rumah? Jika ya, pastikan rumah Mama kalis bayi! Antara yang perlu baby proofing adalah soket elektrik, kabinet, perabot, peralatan, tangga, bilik mandi dan tingkap.
Bagi rumah yang mempunyai balkoni di tingkat atas atau rumah jenis high-rise, sangat disyorkan untuk Mama Papa memasang invisible grill di balkoni tersebut.
Ini adalah supaya untuk mengelakkan anak-anak daripada memanjat dan melihat kebawah.
Mama kena tengok betul-betul dan scan apa yang perlu dikaliskan. Jangan menyesal pulak kalau tak kaliskan!
Ok jangan cakap Mama Siti tak cakap pula ya, Mama! Keselamatan ni penting untuk kita dan juga anak-anak. Orang luar seperti makcik, pakcik, dan pengasuh juga harus pastikan mereka selamat semasa berada di dalam jagaan mereka.
Jadilah ibu bapa yang bertanggungjawab dan sentiasa aware dengan keadaan sekeliling demi keselamatan anak-anak.
Ingat pesan Mama Siti ya~

Dapatkan lebih banyak tips keselamatan anak-anak di SINI!


Elakkan Kemalangan Akibat Katil Bayi! Ini Tips Memilih Katil Si Manja Yang Disyorkan

“Gegaran otak adalah kecederaan pada fungsi otak, bukan pada struktur anatomi otak. Oleh itu, bayi yang mengalami gegaran otak, tidak dapat dikesan melalui ujian sinar-X atau imbasan CT.
Begitulah yang dikatakan oleh doktor kanan Kumpulan Perubatan Penawar Sdn Bhd, Dr Zubaidi Ahmad.
Tujuan utama meletakkan bayi di katil khas adalah supaya mereka dilindungi dan tidak terjatuh. Ini kerana katil bayi diciptakan dengan pagar di sekeliling katil.
Ambil tahu cara pilih katil bayi sebelum membelinya untuk bayi kesayangan Mama. Keselematan dan keselesaan mereka adalah keutamaan Mama dan Papa.
Tips Pilih Katil Bayi Yang Selamat dan Selesa
Elakkan Aksesori Tambahan

Kredit gambar: ms-n.decorexpro.com
Kusyen di sekeliling katil bayi, bantal, mainan dan selimut ialah keperluan supaya bayi sentiasa selamat ketika berada di katilnya.
Memang benar ia mencegah kecederaan bayi terutamanya jika mereka terhantuk. Namun bayi Mama mungkin terdedah kepada risiko lemas dan pendarahan.
Selimut yang terlalu besar saiznya kadang-kala menutup hidung dan menyukarkan pernafasan si kecil. Manakala pengikat dan benang kusyen boleh mengakibatkan darah beku di jari halus bayi.
Item-item tadi memastikan kepala bayi tidak terhantuk pada penghadang katil. Namun begitu, kemalangan boleh berlaku walaupun di dalam katil bayi.
Binaan Rangka

Tempurung kepala bayi belum sepenuhnya bercantum ketika mereka dilahirkan. Disebabkan itulah bayi bukan sahaja tidak boleh terhentak di bahagian kepala tetapi juga tidak boleh digoyangkan badannya terlalu kuat.
Pilih rangka yang menggunakan kayu dan besi tanpa kemasan cat yang berbahaya. Elakkan katil yang terdapat vinil klorida, plastisol, formaldehida, dan timbal logam berat sebagai kemasannya.
Pusat Pengendalian dan Pencegahan Penyakit (CDC), Amerika Syarikat menyatakan vinil klorida boleh mengakibatkan penyakit kanser kepada bayi.
Keselesaan dan Keselamatan Anak

Bawa anak ke pusat jualan atau ekspo bayi untuk mencuba sendiri katil yang ingin dibeli. Bagi mengelakkan kemalangan yang tidak diingini, Mama boleh memilih katil buat si manja yang dengan bahan binaan yang berikut:
Kayu semula jadiPapan serpai dan MDFLogamBahan plastik dan sintetik
Pemilihan katil bayi perlu mengambil kira faktor bahan, rekaan, aksesori dan kegunaannya. Katil yang berpagar memudahkan urusan Mama mengambil dan meletakkan anak dari katil mereka.
Lulus Ujian Tekap Tangan

Cegah kemalangan di tempat tidur bayi dengan mengambil kira ketebalan tilam. Tilam yang terlalu nipis boleh mengakibatkan sindrom kematian mengejut terhadap bayi.
Oleh itu sebelum membuat pembelian, eloklah sekiranya kita membuat ujian tekapan terlebih dahulu.
Tekapkan tapak tangan pada tilam kemudian lihat sekiranya terdapat kesan tapak tangan di situ. Jika ada, ia bermakna tilam bayi terlalu nipis dan terlalu lembut.
Tengkorak bayi baru lahir belum sepenuhnya sempurna, jadi Mama dan Papa hendaklah memastikan tilam pada katil bayi dapat mengurangkan hentakan ketika meletakkan bayi di katil tersebut.
Faktor kestabilan dan kekukuhan harus diutamakan. Pilihlah katil dengan kelengkapan tilam yang kukuh dan padat.
Mudah Alih (Mudah Digerakkan)
Kredit gambar: karousell.com
Tahukah Mama ada jenis katil bayi yang boleh dilipat dan dibawa ke mana-mana. Ada pula jenis katil si manja yang boleh dijadikan buaian sekali.
Ciri-ciri seperti ini berguna terutama jika Mama kerap berada di tempat yang berbeza-beza. Contohnya, menziarahi ibu bapa di kampung setiap dua minggu.
Tidak lupa juga katil si manja yang dilengkapi dengan roda. Senanglah Mama nak alihkan katil tersebut untuk diletakkan bersebelahan dengan katil Mama pada waktu malam. Kemudian pada siang harinya letak di ruang tamu.
Bukan apa, ia bertujuan untuk memudahkan Mama menyelesaikan kerja rumah dan menjaga bayi dalam masa yang sama.

Gegaran otak dan pendarahan di bahagian kepala antara faktor utama kenapa bayi perlu diletakkan di tempat tidur khas.
Ini kerana kepala bayi ialah bahagian paling perlu dijaga kerana ia dimana perkembangan bayi bermula. Segala kemahiran dan pengetahuan berasal dari otak.
Selain itu, bahan binaan, rangka katil dan aksesori juga harus dititikberatkan. Jangan ambil mudah perihal tali kusyen yang tertanggal kerana ia mungkin mengakibatkan pembekuan darah di jari halus si kecil.
Ingat ya, keselamatan dan keselamatan bayi lebih penting berbanding nilai kosmetik pada katil itu. Kadang kala ia kelihatan cantik namun itu belum menjamin anak Mama selesa dan selamat. Okay, mama jom try tips pilih tilam bayi pula!

Lihat pelbagai panduan keperluan si manja yang lain di SINI.


Resepi Nasi Ayam Hainan Paling Mudah & Ringkas Tapi Gerenti Sangat-sangat Sedap

Resepi nasi ayam hainan yang Mama Siti kongsikan pada kali ini merupakan menu yang menjadi kegemaran masyarakat cina. Berbeza dengan nasi ayam masakan melayu, resepi nasi ayam hainan ini warna ayamnya adalah cerah dan rasanya juga sangat berlainan.
Walaupun berbeza, tetapi percayalah hanya dengan sekali suapan sahaja Mama sekeluarga pasti jatuh cinta dengan keunikan rasanya.
Apa yang penting, selain rasa yang sedap menu ini juga merupakan antara salah satu makanan yang seimbang kerana cara penyediaannya dan juga dihidangkan bersama dengan ulam dan sayuran.
Tanpa melengahkan masa, jom lihat bagaimanakah cara penyediaannya!
Resepi Nasi Ayam Hainan

Kredit gambar: Facebook @MAHN
Cara Sediakan Sup
Bahan rebusan ayam:
1 ekor ayam1 pokok daun bawang bersaiz besar2 kiub ayam10 cawan air3 hirisan halia2 sudu kecil minyak bijanGaram
Cara-cara masak:
#1. Masukkan 10 cawan air, kiub pati ayam, halia, dan daun bawang ke dalam sebuah periuk yang besar. Biar ia mendidih.
Kredit gambar: Facebook @MAHN
#2. Bersihkan ayam, kemudian lumurkan ia dengan garam dan masukkan ayam ke dalam periuk tadi sehingga ayam tenggelam.
Kredit gambar: Facebook @MAHN
Masak menggunakan api sederhana lebih kurang 40 minit dan buang buih yang terapung. Padamkan api dan biar ayam selama 20 minit didalam periuk yang ditutup.
#3. Selepas itu angkat ayam dan potong ayam serta buang tulangnya, kemudian sapukan ayam dengan minyak bijan.
Kredit gambar: Facebook @MAHN
Cara-cara Memasak Nasi
4 cawan beras1 sudu besar minyak masak1 sudu kecil minyak bijan3 biji bawang putih1 kiub pati ayamGaramAir rebusan ayam
Cara-cara masak:
#1. Masukkan kulit ayam bersama satu sudu besar minyak masak ke dalam periuk, dan biarkan kulitnya masak sehingga keperangan.
#2. Kemudian masukkan satu sudu kecil minyak bijan dan tiga biji bawang putih yang telah dicincang halus dan masak sehingga kekuningan dan berbau wangi.
#3. Selepas itu, masukkan beras yang telah dibersihkan dan ditos terlebih dahulu, gaul beras hingga sebati dengan minyak tadi.
Kredit gambar: Facebook @MAHN
#4. Seterusnya, masukkan air rebusan ayam secukupnya. Masukkan kiub ayam.
Kredit gambar: Facebook @MAHN
#6. Biarkan nasi masak dengan sempurna seperti biasa.
Kredit gambar: Facebook @MAHN
Cara Membuat Sos Soya
Kredit gambar: Facebook @MAHN
Bahan-bahan:
1/2 cawan soya sos3 sudu besar stok ayam1 sudu kecil gula1 sudu kecil minyak bijan
Cara-cara masak:
#1. Campurkan kesemua bahan ke dalam bekas dan gaul sehingga sebati. Ketepikan.
Cara Menyediakan Sos Cili
Kredit gambar: Facebook @MAHN
Bahan-bahan:
5 tangkai cili merah6 tangkai cili padi7 biji limau kasturi (diambil jus)1 sudu kecil garam3 sudu kecil gula1/2 cawan stok ayam25 gram halia1 labu bawang putih
Cara-cara masak:
#1. Masukkan kesemua bahan ke dalam pengisar dan kisar sehingga lumat. Masukkan ke dalam bekas dan ketepikan.
Cara masak sup ayam:
#1. Gunakan baki air rebusan ayam tadi.
#2. Masukkan ke dalam mangkuk, kemudian taburkan sedikit bawang goreng dan daun bawang. Akhir sekali hidangkan nasi ayam bersama kesemua bahan yang telah Mama sediakan tadi.
Tips/Petua Masak Resepi Nasi Ayam Hainan
Air rebusan ayam digunakan untuk memasak nasi dan dijadikan kuah sup semasa menghidang.
Menu nasi ayam hainan pasti menjadi kegemaran buat Mama seisi keluarga. Semoga dengan adanya panduan menu cara untuk menyediakan nasi ayam hainan ini juga,  Mama lebih bersemangat untuk memasaknya.
Selain resepi ini, Mama juga boleh cuba memasak resepi nasi arab bukhari ayam atau pun resepi nasi ayam original atau lihat pelbagai resepi menarik yang lain di SINI!


Awas! Panduan Penggunaan ‘Skincare’ Yang Selamat Semasa Mengandung

Walaupun sesetengah Mama sangat bertuah sebab cantik dan bebas apa-apa cela selama 9 bulan, Mama yang lain mungkin mengalami sekurang-kurangnya satu masalah kulit baru ataupun masalah kulit yang semakin teruk. Yang paling biasa pun mesti:
Kulit keringKulit menjadi gelap (melasma atau chloasma)JerawatMama yang adalah masalah kulit seperti ekzema, psoriasis atau rosacea, mungkin juga akan mengalami perubahan lebih baik atau lebih teruk.
“Perlu ke pakai skincare mahal-mahal tu?”
Daripada fikir yang mahal atau tidak, cuba untuk pilih skincare semasa mengandung yang tidak mempunyai bahan yang berbahaya, dan selamat untuk wanita hamil.
Pastikan TIADA Bahan-bahan Ini Dalam Skincare Semasa Mengandung!
Retinoid Dan Retinol

Bagi para Mama yang mempunyai masalah jerawat yang sangat teruk, mungkin Mama tergoda untuk menggunakan retinol ataupun retinoid untuk merawat masalah jerawat ini. Tapi awas Mama! Sedikit tentang retinol dan retinoid ni, ia boleh didapati dalam bentuk ubat (acitretin dan isotretinoin) dan topikal (krim dan serum).
Ia digunakan sebagai ramuan penjagaan kulit kerana sifatnya yang melawan jerawat dan anti-penuaan. Mereka membantu dalam rangsangan kolagen dan elastin, menghasilkan kesan gebu pada kulit.
Walau bagaimanapun, sangat dinasihatkan untuk tidak digunakan jika waktu hamil atau planning untuk hamil.
Pengambilan ubat retinoid masa kehamilan boleh memberi pelbagai kesan pada embrio dan janin seperti keguguran, kelahiran pramatang, dan pelbagai kecacatan kelahiran.
Retinoid topikal pula harus dielakkan tau Mama! Sebagai langkah berjaga-jaga. Antara bahan yang Mama harus elak termasuklah:
RetinolEster retinolAsid retinoikEster asid retinoikRetinil palmitatRetinaldehidAdapaleneTretinoinTazaroteneTrifarotenaIsotretinoin
Hydroquinone

Hydroquinone adalah bahan pencerah kulit yang digunakan untuk merawat melasma dan bintik-bintik gelap. Ok, mungkin kajian tidak berapa banyak untuk membuktikan potensi bahayanya, badan Mama boleh menyerap bahan ini dengan jumlah yang besar kalau nak dibandingkan dengan bahan penjagaan kulit yang lain.
Oleh itu, hydroquinone harus dielakkan sebab ia menimbulkan terlalu banyak risiko kepada bayi Mama. Bahan kimia itu akan masuk aliran darah dan mungkin tembus plasenta, hingga ia meningkatkan risiko kecacatan atau masalah lain pada bayi Mama.
Arbutin

Haa, satu lagi bahan yang Mama perlu berhati-hati ialah arbutin. Ia adalah bahan pencerah yang terdapat dalam produk pencerahan kulit. Masalahnya bukan arbutin tapi derivatifnya, seperti alpha-arbutin, digunakan pada kulit, kedua-duanya terurai kepada hidrokuinon.
Mama Siti ulang suara, ini boleh memudaratkan anak dalam perut tu. Elakkannya tau Mama!
Asid Salisilik (SA)

Asid salisilik (Salicylic Acid) selalunya digunakan untuk merawat jerawat. Ia boleh didapati dalam pelbagai rupa dan bentuk, seperti:
SabunPembersihLosyenKrimPadUbat
Seperti retinoid, asid salisilik mempunyai tahap asid yang tinggi yang boleh menyebabkan kecacatan dalam kelahiran menurut kajian yang telah dilakukan.
Rata-rata doktor menasihatkan para ibu untuk menggunakan produk yang mengandungi tidak lebih daripada 2% asid salisilik.
Mama Siti faham, mungkin Mama rasa kepekatan bahan yang rendah yang tak selalunya bahaya. Tapi seeloknya, elakkan daripada menggunakannya semasa mengandung sepenuhnya.
Kadang-kadang kita tak boleh agak tahap sensitiviti dan fragile seorang ibu hamil. Don’t underestimate your pregnancy Mama!
Paraben

Paraben adalah bahan pengawet yang biasa sangat Mama nampak dalam produk kosmetik dan penjagaan diri seperti syampu yang membantu menghalang pertumbuhan bakteria dan memanjangkan shelf life produk.
Antara isu kehamilan adalah termasuk keguguran, berat lahir rendah, obesiti, pertumbuhan janin terjejas, kehamilan berkurangan, semput dan masalah mental seperti kebimbangan atau kemurungan.
Mama jangan main-main! Eropah telah mengharamkan lima paraben berbeza, iaitu, isopropilparaben, isobutylparaben, phenylparaben, benzylparaben, dan pentylparaben. Oleh itu, kita harus berhati-hati!
Minyak Pati

Untuk menjimatkan duit Mama, mesti Mama cuba buat home remedy kan? Tapi kadang-kadang ia tidak membuahkan apa-apa hasil ataupun manfaat untuk kesihatan kita. Contoh yang paling jelas adalah minyak pati.
Kalau stres-stres mesti Mama pasang humidifier untuk pakai minyak aromaterapi kan? Tapi sesetengahnya orang tak tahu pun bahayanya minyak ini semasa kehamilan.
Yang paling berbahaya (dalam kepekatan tinggi) ialah:
Jasmine dan clary sage – boleh menyebabkan kontraksiSage dan minyak rosemary – menyebabkan pendarahanRosemary – meningkatkan tekanan darah
Tapi minyak juga mempunyai pelbagai kepekatan yang berbeza, susah juga untuk mengatakan sama ada ia baik atau tidak.
Jika dielakkan insyaAllah ia dapat elakkan Mama daripada risiko yang berbahaya semasa kehamilan. Untuk selamat, dapatkan nasihat doktor sebelum menggunakan sebarang badan dan skincare semasa mengandung, serta pastikan pendedahan Mama dengan minyak pati berada pada tahap minimum semasa kehamilan Mama!

Dapatkan lebih banyak tips penjagaan kulit di SINI!


Baby Asyik Muak Susu, 5 Punca Yang Mama Perlu Tahu!

Muak susu atau nama lain seperti muntah susu, jeluak dan macam-macam lagi, merupakan satu situasi yang normal bagi bayi baru lahir. Dalam entri kali ini, Mama Siti nak share sikit tentang apa tu muak susu, kenapa ia berlaku dan apa nak buat bila anak kena muak susu ni.
Jom kita baca!
Apa Itu Muak Susu?
Untuk pengetahuan Mama, anak Mama mungkin akan muak susu atau jeluak setiap kali selepas menyusu. Muak susu ni nama lainnya ialah reflux gastroesophageal.
Ia sering terjadi pada bayi kurang dari satu tahun selepas menyusu. Kenapa ia berlaku? Bukan rahsia pun Mama! Ia berlaku sebab gegelang otot atas perut tu tak ‘tutup rapat’. Justeru, muak susu pun berlaku.
Apa Kena Buat Bila Bayi Muak?
Kerap Sendawakan Bayi Selepas Penyusuan

Lepas menyusu, biasanya perut anak akan kembung dan salah satu cara untuk atasi masalah ini ialah sendawakan anak dengan kerap selepas penyusuan. Sendawa ni maksudnya susu telah selamat masuk ke dalam bahagian perut. Ini dapat membantu mengurangkan muntah susu ni.
Tukar Susu Jika Diberi Susu Formula Mengikut Nasihat Doktor
Kalau si manja Mama menyusu dengan susu formula, doktor mungkin sarankan Mama untuk tukar susu formula jenama lain. Ini mungkin sebab anak Mama mengalami masalah alergi. Ibu yang menyusukan badan pula dinasihatkan untuk menukar pemakanan mereka selama satu hingga dua minggu jika ini berlaku.
Kerap Mengurut Badan Si Manja

Macam spa tu, bayi Mama perlukan mengurut juga! Amalkan mengurut badan anak Mama dengan kerap. Pastikan Mama urut dengan cara yang betul supaya dapat mengurangkan risiko refluks dan kembung perut.
Banyak faedah bila Mama mengurut si kecil ni. Ia dapat menenangkan mereka serta dapat melancarkan sistem penghadaman dan menguatkan otot-otot mereka.
Cara Pemberian Susu Yang Betul
Ada beza pemberian susu antara badan dan botol. Untuk Mama yang menyusu badan, susukan pada sebelah buah dada sahaja dan perah yang sebelah lagi.
Menyusu sedikit demi sedikit dan hadkan setiap penyusuan kurang daripada 30 minit sekiranya Mama menyusu botol. Jarakkan penyusuan seterusnya dalam 2 jam atau kurang kerana perut bayi mengambil masa untuk kosong semula.
5 Punca Bayi Muak Susu
1. Refluks

Refluks gastro-oesophageal ni terjadi bila injap otot pada hujung saluran makanan sedang berkembang. Dalam kata mudah, bila perut bayi penuh, makanan dan asid perut boleh mengalir keluar semula dari saluran makanan mereka. Ia akan membuatkan mereka muntah susu setiap kali selepas menyusu dan buatkan mereka tersedu.
2. Stenosis Pilorus
Perkara ni jarang berlaku, tapi boleh menyebabkan bayi muntah secara ‘paksa’ dalam masa setengah jam selepas menyusu. Stenosis Pilorus biasanya terjadi bila bayi Mama berusia 6 minggu atau sebelum 4 bulan. Ini mungkin berlaku sebab keturunan dan lebih banyak terjadi pada bayi lelaki berbanding bayi perempuan.
Memang ini perkara yang biasa berlaku tapi Mama perlu bertindak cepat untuk membawa anak berjumpa doktor sekiranya bayi Mama muntah sekali dengan:
KekejanganKerap muntah dalam masa 24 jamMuntah memancutDehidrasiMuntah berwarna hijauMuntah selepas jatuhTak aktifAbdomen membengkakMeragam dengan terukTak mahu makan atau minumDemam panas
3. Gangguan Pada Perut Mereka

Sebab yang lain mereka muntah susu sekali dengan cirit mungkin bayi Mama mengalami gangguan perut seperti gastroenteritis. Gastroenteritis ni terjadi sebab jangkitan bakteria. Segera berjumpa dengan doktor dengan membawa sampel najis bayi untuk mengetahui cara terbaik untuk merawatnya.
4. Lactose Intolerance Atau Alergik Susu Lembu
Kalau bayi menyusu dengan susu formula, mungkin anak Mama alergik dengan susu lembu. Macam mana boleh alah dengan susu lembu? Sistem bayi memberi reaksi pada protein susu lembu tersebut. Kalau lactose intolerence pula, anak Mama mengalami masalah untuk menghadam laktosa iaitu gula semula jadi yang berada dalam susu.
Ini termasuk dengan keju dan juga yogurt. Jika Mama risau bayi ada masalah dengan susu lembu, Mama boleh cuba lakukan ini.
Jika menyusu, tanya doktor tentang bagaimana untuk kurangkan susu lembu dalam diet Mama untuk sementara waktu. Jika minum susu formula, Mama boleh cuba untuk tukar ke formula hypoallergenic. Tapi apa-apa pun, bincang dulu dengan doktor Mama.
5. Jangkitan Atau Penyakit

Jangan ambil ringan juga dengan muntah ni, anak Mama mungkin akan muntah susu sebab jangkitan atau penyakit lain. Antara tanda-tanda yang Mama harus ambil kira adalah:
DemamKurang selera makanKeletihanRuamBatukHidung tersumbat
Muak Susu Ni Bahaya Ke Tak?
Memang perkara normal, tetapi jika ada benda asing yang lain seperti darah segera bawa mereka ke hospital untuk berjumpa doktor atau pakar pediatrik.
Ni untuk doktor lakukan pemeriksaan lanjut serta rawatanyang sewajarnya. Muak susu akan berkurangan bila mereka semakin membesar.
Pesan Mama Siti adalah, ibu bapa haruslah peka dalam kesihatan anak-anak.
Mama dan Papa perlu bezakan dua perkara ini sebab muntah yang berulang kali boleh mendatangkan masalah lain seperti dehidrasi atau kekurangan air dalam badan mereka.
Ingat pesanan ni! Kalau lambat rawat mungkin akan mendatangkan penyakit yang lebih serius. Selamat menyusu~

Dapatkan lebih banyak info tentang penyusuan di SINI!


Anak-anak Lebih Tinggi & Sihat Dengan DUTCH LADY MaxGro Yang Diformulasi Khas Untuk Menyokong Tumbesaran Optimum Mereka

Sedih rasa hati bila Mama Siti baca berita dan statistik mengenai pertumbuhan anak-anak di Malaysia.
Buat pengetahuan Mama, masih ramai anak-anak kecil di Malaysia yang terbantut atau kekurangan zat pemakanan sejak dari kecil dan ini merupakan salah satu kebimbangan utama bagi kita sebagai ibu bapa.
Kalau Mama tak percaya, berdasarkan satu kajian yang dilaporkan Berita Harian, lebih 70 peratus kanak-kanak di empat negara di Asia Tenggara termasuk Malaysia kekurangan nutrisi atau malnutrisi terutama kalsium dan vitamin D dalam diet seimbang sehingga boleh membantutkan tumbesaran serta perkembangan mereka dengan baik.
Tambahan pula, satu daripada setiap tujuh kanak-kanak di bawah umur 5 tahun dalam kanak-kanak Semenanjung Malaysia terbantut (SEANUTS Mei, 2022).

Mama Siti pun sering risaukan tumbesaran anak-anak – terbantut ke si adik ni, macam kurus sangat je angah ni, rasanya dah cukup bagi makan, dekat mana yang kurang ni, nak bagi apa lagi ya – dan macam-macam jenis persoalan lagi.
Mama pun mesti risaukan perkara yang sama kan? Berikut merupakan beberapa tips UTAMA yang Mama Siti sering pesan kepada semua apabila berkaitan dengan tumbesaran dan pemakanan anak-anak.
Tiga Perkara Penting Mak-Mak Harus Pastikan Demi Tumbesaran Anak-anak
1. Satu Gelas Susu Setiap Hari

Walaupun anak-anak sudah berada di sekolah rendah, Mama jangan lupa untuk hidangkan mereka dengan segelas susu setiap hari. Minum susu ni bukan semasa anak-anak masih kecil je tau. Kita yang dewasa pun kena teruskan minum susu, inikan anak-anak yang masih dalam proses membesar.
2. Susu Yang Boleh Bekalkan Kanak-kanak Dengan 80% Daripada Saranan Pengambilan Nutrien Harian

Susu yang betul untuk anak-anak pun penting. Mama pastikan susu yang kita berikan pada anak-anak yang sedang membesar mampu membekalkan mereka dengan 80% nutrien penting daripada saranan pengambilan nutrien harian yang disyorkan bagi kanak-kanak di Malaysia.
Barulah tumbesaran mereka lebih terjamin.
3. Susu Yang Mengandungi Pelbagai Nutrien Penting
“Ala, dah banyakkan susu di pasaran. Yang mana-mana pun boleh je ni untuk anak saya.”
Eh, jangan macam tu Mama. Pilih susu ni bukan macam pilih baju – hanya pandang pada ‘rupa’ dan bukan pada kualitinya.
Mama Siti selalu pesan pada mak-mak lain supaya memilih susu yang kaya dengan pelbagai nutrien penting, iaitu 9 Asid Amino Perlu (9EAA), Asid Dokosaheksaenoik (DHA), Kalsium dan Vitamin D.
Susu yang tinggi dalam nutrien penting ini sangat diperlukan untuk tumbesaran optimum anak-anak yang sedang membesar. Jadi, make sure Mama sentiasa periksa dahulu kandungan bahan-bahan dalam susu tersebut ya.
Atau lebih mudah, Mama boleh dapatkan semua ini hanya dalam segelas hidangan DUTCH LADY MaxGro setiap hari kepada anak-anak.
DUTCH LADY MaxGro Tinggi#  Dalam Nutrien – Diformulasi Khas Untuk Menyokong Pertumbuhan Optimum Kanak-kanak

Susu DUTCH LADY MaxGro adalah makanan pendietan formula berasaskan susu untuk kanak-kanak yang berumur antara 1-9 tahun. Ia dirumuskan khusus untuk menyokong si manja dengan membekalkan 80% nutrien harian yang disarankan* bagi memastikan kanak-kanak mempunyai Pemakanan yang lengkap dan seimbang.
Yang bagusnya ialah, DUTCH LADY MaxGro juga mengandungi 9 Essential Amino Acids (9EAA) atau 9 Asid Amino Perlu yang tidak dapat dihasilkan oleh badan secara semulajadi. Asid Amino Perlu tersebut ialah taurina, L-isoleusina, L-leusina, L-lisina, L-metionina, L- fenilalanina, L-treonina, L-triptofan, dan L-valina.
Haa, berbelit lidah nak menyebutnya kan? Tapi bagus sangat tau semua Asid Amino Perlu ni pada kanak-kanak!

DUTCH LADY MaxGro juga dilengkapi dengan khasiat DHA yang diperlukan untuk perkembangan otak yang sihat. 99% ibu juga mengesyorkan DUTCH LADY MaxGro melalui sebuah kaji selidik yang dijalankan oleh Home Tester Club antara 11/12/2020 dan 19/01/2021.
Mak-mak ni semua juga setuju bahawa anak-anak mereka sukakan rasa susu DUTCH LADY MaxGro yang turut membantu mengurangkan masalah sembelit pada anak-anak, sangat sesuai dan convenient untuk anak-anak berusia 1 hingga 9 tahun.
Mereka siap memberi jaminan akan membeli lagi DUTCH LADY MaxGro selepas mencuba pek percubaan. So takkan la Mama taknak cuba untuk anak-anak kan?
#Tinggi Dalam Nutrien: Tinggi kandungan Protein, Kalsium, Zat Besi, Magnesium, Vitamin A, D3, E, B1, B2, B3, B6, B12 and C.
*80% Nutrien Harian: Memenuhi sekurang-kurangnya 80% nutrien terpilih daripada saranan pengambilan nutrien yang disyorkan di Malaysia (Malaysia RNI 2017) seperti Kalsium, Fosforus, Zat Besi, Magnesium, Zink, Vitamin A, D3, E, K1, B1, B2, B3, B6, B12 dan C.
Lebih Tinggi Zat Anak-anak, Lebih Bertambah Koleksi Bekas Stackable 2 Dalam 1 (Yang Cute!) di Rumah

Yang lagi menarik, bermula hari ini sehingga 28 Februari 2023, Mama berpeluang untuk mendapatkan sebuah bekas stackable 2 dalam 1 PERCUMA* yang comel dengan setiap pembelian DUTCH LADY MaxGro 600g. Siap ada dalam 3 warna menarik untuk dikumpul lagi!
Dapatkannya di SINI hari ini.
*sementara stok masih ada
Kini Mama tak perlu risau lagi kerana anak-anak Mama boleh mencapai potensi tumbesaran optimum hanya dengan DUTCH LADY MaxGro. Layari laman rasmi, Facebook dan Instagram DUTCH LADY MaxGro hari ini.


Cool Gila! Ini Kedai Buku Kanak-kanak Yang ‘Best’ Di KL/Selangor

Kedai buku mungkin tempat yang anak Mama gemar untuk kunjungi kerana terdapat pelbagai alat tulis, mainan dan buku-buku menarik yang sesuai untuk si Manja terokai!
Bukan itu sahaja, kedai buku yang best ni mesti ada ruang membaca, suasana yang tenang dan juga harga yang berpatutan. Barulah lawatan ke kedai buku ni menjadi yang paling best mereka pernah pergi.
Mama Siti ada senarai kedai buku yang menarik yang Mama harus kunjungi bersama mereka.
Jom kita tengok~
5 Kedai Buku Kanak-kanak Menarik Di Lembah Klang
1. Twigs

Kredit gambar: Facebook Twigs
Nama Twigs diilhamkan oleh ranting yang akan tumbuh dan berkembang sehingga menjadi pokok.
Twigs menawarkan pelbagai jenis buku untuk memberi inspirasi kepada minda anak-anak Mama – daripada buku dwibahasa kepada cerita daripada pengarang tempatan yang baru dan terkenal.
Ia juga mempunyai ruang bacaan yang kecil di sebelah rak buku bagi memudahkan ibu bapa mengawasi anak kecil mereka.
Alamat: Unit 1F-12, Tingkat Satu, 163 Retail Park, 8 Jalan Kiara, Mont Kiara, Kuala Lumpur
2. Monalisa
Kredit gambar Petitmoi
Terletak di Bukit Jalil, kedai buku ni ada tiga tingkat tau, Mama! Sangat estetik ala-ala kedai buku Korea Selatan yang menggabungkan unsur timur dan juga barat.
Mereka mempunyai ruang khas untuk si kecil di tingkat atas. Di situ mereka mempunyai Tree of Life dimana ia merupakan menara buku untuk kanak-kanak duduk dan membelek buku-buku yang berada di situ.
Bukan sekadar kedai buku sahaja, ia juga mempunyai kafe yang cantik! Lepas beli buku, boleh la minum-minum dengan anak-anak kan?
Alamat: F-8-1 Pusat Perdagangan, Jalan Persiaran Jalil, Bukit Jalil, Kuala Lumpur
3. Silverfish Books
Kredit gamber: Facebook Silverfish Books
Telah wujud lebih 20 tahun, Silverfish ialah cetakan terkemuka karya Malaysia berkualiti yang ditulis dalam bahasa Inggeris, termasuk rangkaian buku untuk kanak-kanak.
Kat sinilah Mama boleh jumpa tajuk unik dan jarang ditemui yang di kedai-kedai yang lain. Jom kita singgah!
Alamat: 63 Lorong Maarof, Bangsar, Kuala Lumpur
4. BookXcess
Kredit gambar: Facebook BookXcess
Kalau jarang pergi kedai buku pun boleh kenal BookXcess ini kerana menjadi tempat yang sering dikunjungi oleh orang ramai dengan nilai estetiknya.
Dalam banyak-banyak cawangannya, BookXcess Petaling Jaya mempunyai rak buku gelung infiniti yang sangat menarik untuk anak-anak kita kunjung.
Bukan setakat rak buku sahaja, ruang bacaan mereka juga sangat kid-friendly yang memenuhi keselesaan pembaca. Kebanyakan cawangan mempunyai kafe yang sesuai untuk Mama dan anak-anak nikmati.
Alamat: BookXcess @ Tropicana Gardens Mall, Lot 1F, 26 & 26A, Tingkat Satu, 2A, Persiaran Surian, Tropicana Indah, Petaling Jaya, Selangor
5. The Museum of Picture Book Art
Kredit gambar: The Museum of Picture Book Art
Jalan-jalan ke bandaraya? Singgah la ke kedai buku ini! Terletak di tengah bandaraya, The Museum of Picture Book Art menyediakan pelbagai buku bergambar dan seni dari seluruh Malaysia.
Produk daripada penerbit tempatan Oyez!Books juga mempamerkan sastera berpaksikan warisan dan nilai Asia. Seronok kan dapat belajar tentang negara Asia?
Alamat: GMBB, 2 Jalan Robertson, Kuala Lumpur

Mana lagi tempat menarik yang boleh Mama lawat bersama si Manja? Klik di SINI!


E-Wallet Untuk Anak-anak. 5 Sebab Hebat Mengapa Anak Mama Perlu ‘Go Cashless’

Dalam dunia digital sekarang, kalau boleh semua nak online transfer, QR pay dan bayar melalui E-Wallet je. Dompet fizikal pun dah tak perlu bawa kemana-mana.
Satu perkara yang Mama perlu tahu ialah, penggunaan E-Wallet atau dompet digital ini adalah untuk memudahkan transaksi jual beli pengguna dengan lancar di kedai-kedai yang Mama kunjungi.
Mama Siti nak bagitahu, sekarang sekolah pun dah ada E-Wallet untuk memudahkan lagi urusan murid-murid di kantin sekolah. Lepas ni takde dah hilang dompet dekat sekolah, duit dalam dompet hilang dan macam-macam lagi.
Jom kita tengok kenapa anak-anak kita seawal sekolah rendah memerlukan kemudahan E-Wallet ni.
5 Sebab Kenapa Anak Pun Perlukan E-Wallet
#1 Mudah dan Selamat

Setiap kali sebelum keluar rumah, kita mesti akan periksa dahulu segala barang keperluan seperti telefon, dompet, kunci rumah dan juga kunci kereta – ada ke tak.
Mama Siti selalu lupa dompet, telefon mestilah tak pernah tinggal! Mama pun mesti pernah macam ni kan? Ni sebab sekarang pun kita pakai telefon je kalau nak bayar apa-apa. Kantin sekolah pun boleh bayar dengan E-Wallet tau Mama.
Penggunaan dompet digital ni memang memberikan pelbagai kemudahan dalam kehidupan seharian kita. Kita boleh bayar dengan jumlah yang tepat, dan tak perlu pegang duit banyak-banyak di tangan lagi.
Kadang-kadang anak kita pun jenis pelupa dan sibuk nak main dengan kawan-kawan sampai lupa simpan duit betul-betul dalam dompet. Dengan E-Wallet, semuanya senang!
Mungkin Mama ragu-ragu dengan keselamatan semasa menggunakan pembayaran ni tetapi data dalam dompet digital kita dirahsiakan dan sesetengah pembekal juga sediakan ciri jaminan duit akan dikembalikan untuk memastikan keselamatan menggunakan perkhidmatan mereka.
E-Wallet ni bantu kurangkan kes kecurian, yang biasa berlaku dengan duit kertas!
#2 Promosi Dan Ganjaran

Mama Siti faham, mungkin banyak-banyak jenis E-Wallet ni boleh kelirukan Mama dan anak-anak. Sesetengah dompet digital ada menyediakan beberapa ganjaran yang tersendiri atau promosi khas mengikut pembelian para pengguna.
Ianya hanya terpulang kepada anak Mama bagaimana untuk memanfaatkannya.
Semua pengguna E-Wallet  bekerjasama dengan pelbagai peniaga untuk memberikan promosi menarik kepada pengguna dalam usaha meningkatkan marketing mereka.
Oleh itu, lihat di mana anda boleh berjimat dan memperoleh cashback melalui aktiviti biasa seperti membeli barang di kedai atau memuatkan semula kredit mudah alih Mama.
Tetapi tolong jangan gunakan promosi ini sebagai alasan untuk berbelanja lebih daripada yang diperlukan tau!
#3 “Pembantu Peribadi” Anda
Nak kirimkan duit untuk belanja anak sekolah tapi tiada wang kertas fizikal? Gunakan E-Wallet!
Terdapat pelbagai ganjaran dan manfaat yang boleh diperolehi melalui penggunaan E-Wallet dari hari ke hari, selain daripada sebagai salah satu saluran untuk menghantar atau menerima duit.
Banyak faedahnya seperti boleh bayar tempat letak kereta, beli insurans, menjelaskan bil utiliti dan banyak lagi! Pasti lebih banyak lagi yang boleh dilakukan oleh E-Wallet dalam masa terdekat.
Malah anak-anak pun boleh bayar yuran-yuran kem sekolah, yuran hari sukan dan macam-macam lagi dengan E-Wallet. Hanya perlu amanah dan didikan yang betul tentang cara penggunaannya daripada ibu bapa dan guru-guru sahaja.
#4 Jejak Perbelanjaan Dengan Mudah

Ibu bapa yang bertanggungjawab perlu memantau perbelanjaan anak-anak, tetapi ia mungkin agak sukar untuk micromanage mereka.
Dengan E-Wallet, Mama boleh menyemak E–Wallet anak-anak dengan mudah di mana semua transaksi yang dibuat direkodkan. Menjejak perbelanjaan harian anak-anak adalah penting untuk memupuk tabiat kewangan yang baik pada masa akan datang.
Dengan ini juga, ia dapat memberikan gambaran besar tentang corak perbelanjaan anak-anak dan macam mana nak memperbaikinya. Bila mereka besar nanti, boleh la mereka belajar berjimat cermat!
#5 Mengurangkan Kos Pemindahan Duit
E-Wallet bantu kurangkan kos pemindahan duit dari akaun ke akaun. Sebab terdapat sesetengah bank yang mempunyai caj apabila kita memindahkan duit ke akaun-akaun lain.
Ini adalah solusi yang bagus untuk Mama dan Papa yang perlu menghantar duit ke anak-anak dan keluarga lain dengan mudah.
Dengan cara ini juga dapatlah ibu bapa jimat kos tambahan yang lain kerana anda boleh memindahkan wang ke akaun lain tanpa caj.
Dengan artikel ini, dapatlah Mama dan Papa faham serba sedikit, kenapa anak-anak kita perlukan E-Wallet untuk kegunaan masa depan. Adakah Mama akan sediakan E-Wallet untuk anak-anak anda selepas ini? Semoga info-info ni bermanfaat!

Dapatkan tips-tips kewangan di SINI!


8 Idea Balkoni Rumah Paling ‘Best’ Bakal Jadi Ruang Kegemaran Terbaru Seisi Keluarga

Balkoni ialah bahagian dalam rumah yang paling banyak mendapat kelebihan semula jadi. Bayangkan, berdiri sahaja di balkoni Mama disambut dengan angin sepoi-sepoi bahasa. Ditambah pula dengan kicauan burung sambil melihat pemandangan indah.
Bagi memastikan tiada pembaziran ruangan di rumah, kini Mama Siti kongsikan lapan cara menukarkan balkoni yang membosankan kepada tempat paling digemari.
8 Idea Deco Balkoni Rumah Yang Menjadi Kegilaan Ramai
#1 Ruang Bacaan

Kredit gambar: Bored Panda
Bagi Mama yang memang seorang ulat buku, ruang membaca yang selesa sangat mempengaruhi mood kan?
Kalau selalu kita baca buku di ruangan tertutup, apa kata kali ini kita sediakan ruang istimewa untuk ‘me time’ di balkoni rumah.
Bayangkanlah Mama membaca buku sambil ditiup angin sepoi-sepoi dan disambut dengan bunyi burung-burung berkicauan. Indah kan.
#2 Ruang Berkebun
Kredit gambar: Pinterest
Manfaatkan ruang balkoni rumah Mama sebagai tempat bercucuk tanam. Pilih sahaja sama ada ingin menanam pokok hiasan ataupun tanaman sayuran.
Melalui teknik penanaman yang betul dan cara penjagaan teliti, silap hari bulan macam-macam pokok ada di balkoni rumah Mama.
#3 Ruang Kerja
Kredit gambar: ambiancedesignstudio.in
Gambar contoh yang Mama tunjukkan ialah ruang kerja di balkoni yang telah diubah suai. Namun begitu, Mama sebenarnya masih boleh jadikannya sebagai pejabat kecil di rumah hanya dengan menggantungkan bidai di balkoni.
Bidai tersebut untuk mencipta sedikit privasi dan berlindung dari panas matahari. Apabila selesai bekerja, Mama boleh naikkan bidai untuk membenarkan udara masuk ke ruangan kerja. Cara ini mungkin boleh mengurangkan tekanan bekerja.
#4 Ruang Santai
Kredit gambar: Homedit
Selepas penat bekerja, Mama akan perlukan tempat berehat bagi menenangkan fikiran. Hanya dengan meletakkan kerusi dan meja kecil sudah memadai menukarkan balkoni kepada ruang santai.
Dekorasi dinding dan lampu hiasan serta sedikit tumbuhan hijau bakal meningkatkan lagi suasana santai di sini.
#5 Ruang Anak-Anak
Kredit gambar: Pinterest
Keperluan anak di waktu kecil ialah bermain kerana ia sangat menyumbang kepada perkembangan kognitif, fizikal, sosial dan kesihatan emosi mereka. Sebagai ibu bapa yang menyokong perkembangan anak-anak, berikan ruang tambahan untuk mereka bermain dan melakukan aktiviti.
Mulakan dengan menyediakan dua buah kerusi beserta meja kecil yang sesuai dengan saiz kanak-kanak. Lama-kelamaan, ruang balkoni ini akan dipenuhi dengan pelbagai jenis mainan dan buku kanak-kanak.
#6 Tempat Haiwan Peliharaan (Cat Friendly)
Kredit gambar: Pinterest
Buat pencinta haiwan, Mama Siti rasakan elok juga kalau kita jadikan balkoni sebagai tempat khusus untuk haiwan peliharaan.
Selain dapat melihat persekitaran di luar rumah, Mama pun tak perlu risau lagi kalau-kalau haiwan peliharaan Mama merosakkan perabot di dalam rumah.
Pasangkan beberapa alat permainan, bekas makanan dan tempat haiwan membuang najis. Oh ya, jangan lupa juga untuk pasangkan jaring di balkoni untuk mengelakkan haiwan kesayangan Mama terjatuh.
#7 Lokasi ‘Shooting’

Balkoni ialah tempat paling banyak mendapatkan cahaya matahari semulajadi. Hasil gambar dan video diambil di balkoni lebih jelas berbanding di ruangan tertutup.
Lebih-lebih lagi jika Mama berniaga dari rumah atau bekerja sebagai pembuat kandungan (content creator), sekali sekala mesti akan mengadakan siaran langsung (live streaming) di telefon pintar masing-masing.
Oleh itu, pencahayaan yang terang dan pengudaraan yang baik diperlukan untuk melancarkan proses tersebut.
#8 Ruang Dobi
Kredit gambar: Design Cafe
Manfaatkan balkoni dengan menukarkannya sebagai ruang dobi. Selain menjadikan rumah lebih teratur, ia juga mempercepat pengeringan baju yang disidai disini.
Pemasangan penggantung baju dan saterika di tempat ini melengkapkan idea bilik pakaian. Secara tidak langsung kita menjadikan balkoni sebagai ruang yang dikhaskan berkaitan pakaian.
Kredit gambar: IKEA
Ruang balkoni sepatutnya dimanfaatkan menjadi tempat yang berfaedah di rumah Mama. Mahu itu sebagai ruang bacaan, tempat anak-anak bermain ataupun sebagai ruang dobi, semuanya menyumbang kepada urusan Mama di rumah.
Mungkin Mama boleh cuba kembangkan idea yang lebih baik dengan perkongsian dari artikel ini. Mama Siti percaya Mama ada idea lebih baik untuk balkoni rumah kan.

Dapatkan rumah idaman Mama dengan pelbagai tips dan inspirasi dekorasi DI SINI.


12 Aktiviti Seni Kreatif Untuk Rangsang Sensori Kanak-Kanak, Gaya Montessori

Setiap orang ada kekuatan diri masing-masing. Sama juga buat anak-anak, dimana setiap potensi dalam diri mereka perlu dipupuk. Ada yang mudah ‘tangkap’ apabila mendengar, ada pula yang lebih cepat ingat bila melihat gambar.
Bermain melalui aktiviti seni beri kelebihan dalam merangsang kreativiti mereka. Tak kisah aktiviti seni kreatif untuk kanak-kanak dalam bentuk apa sahaja; sama ada dalam reka bentuk, penyesuaian warna mahupun proses menyelesaikan masalah, semuanya bagus untuk mereka.
Khas untuk meningkatkan dan merangsang sensori mereka, ini beberapa aktiviti seni kreatif untuk kanak-kanak berpandukan gaya pembelajaran Montessori untuk anak-anak Mama. Kalau Mama dan Papa ikut serta pun lagi baik.
12 Aktiviti Seni Kreatif Untuk Kanak-Kanak Bersama Mama dan Papa
 #1 Tanah Liat (Playdough)

Kredit gambar: missouripoisoncenter.org
Seawal bayi lagi, mereka perlu diberikan pelbagai jenis rangsangan supaya dapat meningkatkan dan memastikan perkembangan fizikal yang optimum.
Bermain tanah liat mempunyai kelebihan secara teraputik dan manfaat pendidikan. Aktiviti ini memberikan kekuatan otot. Selain itu, ia juga meningkatkan kemahiran motor halus anak-anak.
Tiada cara kaedah khas ketika bermain tanah liat ini. Namun Mama boleh cuba dengan memberikan kebebasan kepada anak-anak untuk membentuk tanah liat sesuka hati mereka.
#2 Lampu Lahar (Lava Lamp)
Kredit gambar: sciencebob.com
Walaupun ianya lebih menjurus kepada sains tetapi warna-warni pada lampu lahar itulah yang mendorong kreativiti kanak-kanak.
Ketika kecil dahulu, Mama Siti selalu duduk depan televisyen dan tunggu rancangan backyard sains. Rancangan itu menunjukkan eksperimen dengan menggunakan bahan-bahan yang anak di rumah. Sangat menyeronokkan.
Sedikit sebanyak, aktiviti seni kreatif yang satu ini dapat mencungkil minat anak-anak kepada sains. Melalui tindak balas yang ditunjukkan mampu mencetuskan persoalan dan mendorong mereka mencari jawapannya.
#3 Obor-Obor Keriangan
Kredit gambar: hellodoktor.com
Aktiviti seni kreatif yang ketiga ini sesuai dijadikan acara mengeratkan hubungan antara anak dan ibu bapa. Pejam celik, anak kita dah nak masuk enam tahun.
Sangatlah rugi kalau disia-siakan begitu sahaja kerana usia emas inilah yang paling penting dalam membentuk hubungan dan peribadi kanak-kanak ketika dewasa.
Bahan-bahan diperlukan:
Mangkuk kertasWarna airBerus lukisanGamReben organzaMata goyang (Wiggle eye)Seutas taliLidi
Gantungkan hiasan ini di bilik tidur anak-anak sebagai hiasan menceriakan suasana.
#4 Stoking Bubble Wrap
Kredit gambar: messforless.net
Rugi rasanya kalau kita buang sahaja bubble wrap yang didapati dari belian atas talian, kita manfaatkannya menjadi seni kreatif anak-anak.
Bahan-bahan:
Kertas mahjungPewarna makanan atau watercolor
Balutkan kaki atau tangan dengan bubble wrap. Letakkan watercolor di satu bekas letakkan kaki yang telah dibalut ke dalamnya. Berikan kebebasan kepada anak-anak Mama berkarya di atas kertas mahjung.
#5 Beras Warna-Warni

Kredit gambar: busytoddler.com
Warna merangsang minda kanak-kanak. Menurut Datin Wong Meng Lee dari Kumpulan Nippon Paint Malaysia,
‘Warna memberi kesan terhadap emosi dan jiwa kanak-kanak’. Oleh itu, beras warna-warni adalah cara terbaik untuk merangsang emosi dan sensori mereka.
Kaedah permainan montessori ini boleh dilakukan dengan cara transferring. Sediakan beras warna-warni dan beberapa bekas.
Minta anak masukkan beras-beras tersebut ke dalam bekas menggunakan tangan mereka.
#6 Puteri Kertas (Princess Paper)

Kredit gambar: easypeasyandfun.com
Apabila menyebut tentang cerita dongeng, salah satu yang mungkin akan difikirkan ialah puteri raja.
Mari kita raikan tuan puteri kegemaran anak-anak dengan membuat Princess Paper dengan menggunakan beberapa helai kertas warna.
Lakar dan guntingkan bahagian badan, baju serta rambutnya pada kertas warna. Kemudian, tampal dengan gam. Akhir sekali, lengkapkan bahagian muka dengan melukis mata, alis, hidung dan bibir.
#7 Penyepit Haiwan

Kredit gambar: kidlabraleigh.com
Aktiviti seni kreatif dua dalam satu. Anak-anak boleh melukis gambar haiwan mengikut citarasa mereka kemudian gambar itu tadi akan digunting dan ditampalkan pada penyepit baju.
Kebaikan daripada aktiviti ini ialah anak-anak dapat belajar menghargai proses. Kesabaran mereka dalam mewarnakan, menggunting dan menampal patut diberikan pujian.
Inilah masanya untuk kita melatih anak-anak menjadi tabah sebagai persediaan apabila mereka sudar besar.
Cara bermain adalah dengan membuka dan menutup mulut haiwan itu sambil menyepit pakaian atau ketika bercerita.
#8 Buat Orang Salji

Kredit gambar: easypeasyandfun.com
“Do you wanna build a snowman?
Or ride a bike around the hall? “
Watak Olaf dalam filem tersebut pun tidak kurang popular juga. Mari kita sama-sama buat orang salji bersama-sama anak-anak di rumah.
Aktiviti seni kreatif yang sangat Mama Siti sarankan untuk kanak-kanak berumur tiga hingga enam tahun. Aktiviti kraf ini mudah dan cepat disiapkan. Walaupun begitu manfaat kreativiti kepada anak-anak masih diperolehi.
Bahan diperlukan ialah;
Kertas doily– saiz yang sama atau saiz yang berbezaButangKertas biruKertas Warna GuntingGamPen marker
Cara-cara:
Tampalkan dua kertas doily di atas kertas berwarna biru. Kertas doily di bahagian atas hendaklah kecil sedikit daripada yang di bawah. Seterusnya lekatkan butang di tengah-tengah badan orang salji. Lengkapkan watak orang salji dengan melukis mata, hidung dan mulutnya. Akhir sekali, buatkan skaf leher dan gam pada orang salji.
#9 Raksasa Tisu
Kredit gambar: easypeasyandfun.com
Aktiviti seni kreatif yang seterusnya ini tidak kurang menyeronokkan. Membuat raksasa tisu membolehkan anak-anak Mama menterjemahkan imaginasi mereka dalam bentuk mainan.
Raksasa tisu itu nanti boleh digunakan semasa sesi bercerita atau bacaan sebelum tidur. Disinilah kita sebagai ibu bapa boleh menyampaikan tentang nilai-nilai kehidupan melalui karya kreatif yang dilakukan anak-anak.
Bahan-Bahan:
Gulungan TisuKertas Warna Pelekat Mata Gunting GamPen Marker
#10 Tiup Air dengan Straw

Kredit gambar: theimaginationtree.com
Mama Pernah dengar tentang messy-play. Berdasarkan buku ‘Ada Apa dengan Bermain’ oleh Dr Putri Afzan Maria,
‘Bermain dengan comot (messy-play) mengilhami rasa ingin tahu dan meningkatkan proses pembelajaran, kemahiran berbahasa serta kreativiti kanak-kanak’
Cara bermain adalah dengan meniup warna-warna di atas kertas menggunakan penyedut (straw). Warna-warna yang berlainan boleh disediakan daripada kordial minuman dan pewarna makanan supaya lebih selamat untuk kanak-kanak.
#11 Penanda Buku Corak Haiwan
Kredit gambar: easypeasyandfun.com
Tarik minat anak Mama terhadap buku dengan bersama-sama membuat aktiviti seni seperti penanda buku. Lihat contoh yang Mama Siti sertakan di atas, comel kan.
Moga-moga apabila kita libatkan anak dalam penghasilan seni kreatif ini akan jadikan mereka lebih bertanggungjawab menjaga barang-barang sendiri dan orang lain.
Caranya mudah sahaja. Pertama, Mama perlu cetak template penanda buku. Kedua, bagi anak-anak Mama warnakan mengikut kebebasan mereka. Akhir sekali, lipat dan gam mengikut arahan yang terdapat pada kertas tersebut.
#12 Kira Badan Ulat Bulu

Kredit gambar: easypeasyandfun.com
Kali ini kita keluar dari kebiasaan, kalau cara memperkenalkan abjad dan nombor ditulis pada kertas, apa kata Mama cuba buat kelainan dengan aktiviti turutan nombor dengan ulat bulu.
Bahan-Bahan:
Kertas warna Benang Satu pom pom atau bebola kapasDua mata googlyGamPen marker
Cara-caranya:
Guntingkan 10 kertas berwarna-warni kepada bentuk bulatan.Tuliskan nombor satu hingga 10 pada kertas yang telah digunting itu bersama-sama anak Mama.Kemudian, tebuk sedikit hujung kertas dan sambungkan kesemua kertas yang itu mengikut turutan nombor untuk dijadikan kepala ulat bulu.. Guntingkan satu lagi kertas warna dengan bentuk bulatan dan gam kan kedua-dua mata googly. HIaskan bahagian kepala dengan bebola kapas.
Masa Untuk Mencungkil Bakal Mereka!
Aktiviti seni kreatif ialah langkah untuk mencungkil bakat dan minat anak-anak melalui kesemua pancaindera yang ada pada setiap manusia.
Kemahiran sensori perlu dimulakan sejak anak-anak bayi lagi. Kesemua 12 aktiviti seni kreatif untuk kanak-kanak yang Mama Siti senaraikan ini mempunyai manfaat dan kelebihan setiap satunya.
Semoga perkongsian ini mencetuskan idea untuk Mama melakukan aktiviti bersama-sama anak-anak di rumah.  Jom mama baca aktiviti untuk kanak-kanak 4-6 tahun pula!

Jom ajar anak-anak mencuba pelbagai aktiviti yang baik untuk perkembangan mereka di SINI.


Anak Bangun Lambat Punca Ilmu Tak Pernah Lekat. Elakkan Dengan 8 Cara Ini

Mama Papa dengan anak yang bersekolah mesti sering menghadapi masalah macam mana nak kejutkan anak bangun pagi dan bangun lambat.
Untuk anak-anak yang senang bangun, syabas! Mesti anak-anak suka bangun pagi dan Mama Siti impress! Buat yang susah sikit nak bangun tu, ada la beberapa faktor yang membuat mereka tak nak bangun kan?
Mujurlah Mama Siti ada tips-tips yang boleh bantu si manja bangun pagi dengan senang lepas ni!
Sebelum dapatkan tips, meh kita tengok sikit, kenapa la budak-budak ni liat sangat nak bangun.
Punca Bangun Lambat Ke Sekolah

Memang tak dinafikan memang banyak faktor-faktor kenapa anak kita ni susah nak tidur dan dah tidur awal pun bangun lambat. Antara sebabnya adalah:
#1 Tidur Siang
Jika jadual anak Mama terlalu padat, hingga memberi ruang yang sangat sikit antara makan, buat kerja sekolah ia akan menyebabkan masa untuk tidur mereka singkat dan tidak berkualiti.
Sebab itulah, Mama perlu luangkan sedikit masa untuk mereka berehat sebelum tidur.
#2 Makan Makanan Manis Terlalu Banyak
Memandangkan makan gula-gula menyebabkan lebih banyak masalah daripada penyelesaian, memberi anak-anak Mama makanan manis sepanjang hari boleh menyebabkan mereka enggan tidur awal.
Betul ke terlalu banyak gula menjejaskan tidur kanak-kanak?
Walaupun anak Mama masih boleh tidur, terlalu banyak gula boleh menyebabkan tidur mereka kurang nyenyak.
Kanak-kanak ni melakukan 75% pertumbuhan dan perkembangan otak mereka semasa tidur, sebab itulah tidur yang nyenyak adalah sangat penting.
Selain itu, terlalu banyak gula boleh mengakibatkan anak tidak produktif pada siang hari.
#3 Menonton TV, Bermain Gajet Sebelum Tidur
Menonton apa-apa yang berskrin, akan menyebabkan anak kita susah sangat nak tidur. Masa skrin dalam satu jam sebelum tidur boleh merangsang anak Mama.
Blue light daripada televisyen, skrin komputer, telefon dan tablet mungkin menyekat paras melatonin dan melambatkan rasa mengantuk mereka. Boleh juga jika anak-anak kita tengok abang kakak main game, mereka pun nak ikut sekali.
#4 Perlukan Teman Untuk Tidur
Boleh jadi anak-anak Mama perlukan teman semasa tidur. Sesetengah kanak-kanak memerlukan ibu bapa mereka untuk tidur.
Mama dan Papa perlu membuat pilihan bernas untuk tidurkan mereka lebih awal ataupun teman mereka untuk tidur lewat. Dah nak mula persekolahan ni, lebih bagus untuk teman mereka tidur, kalau tak masak la nanti pagi!
Cara-Cara Bangun Awal Ke Sekolah

Mujur ada solusi yang bagus dan mudah untuk ibu bapa ikut. Tips ni dari ibu bapa yang memang mempunyai masalah dan memberi solusi untuk Mama dan Papa ikut.
Mereka juga mempunyai anak-anak yang degil dan susah nak tidur, tapi ia tidak bermakna ibu bapa tidak boleh berusaha untuk kebaikan anak-anak!
Kalau anak tidur petang, jangan bagi tidur lebih dari 4.30pm, jika tidak, mereka lebih sukar untuk tidur. Bawa mereka main petang-petang kat luar rumah.Tidur sebelum 10 pm.Makan kenyang-kenyang.Adakan aktiviti sebelum tidur seperti baca buku cerita sebagai tanda bahawa waktu tidur dah dekat.Tidak menonton TV selepas pukul 8 malam.Mama dan Papa perlu pura-pura tidur sekali dengan mereka. Pesan pada anak untuk bangun pada masa sekian-sekian.
Terbukti tidur awal akan menyegarkan tubuh badan, otak dan ternyata anak lebih produktif!
Tidur Awal Untuk Lebih Produktif

Untuk anak Mama meningkatkan daya tumpuan dan ingatan, semestinya anak Mama perlu tidur awal dan bangun awal.
Prestasi mereka akan menjadi lebih baik di sekolah. Bangun awal memberikan lebih tenaga. Sesiapa yang tidur lambat akan mengalami tahap tenaga yang rendah. Oleh itu, tidur awal ya si manja!

Dapatkan lebih banyak tips keibubapaan di SINI!


Dari Utara ke Selatan, Ini 10 Klinik Pakar Wanita Terbaik di Malaysia

Bidang O&G membantu pesakit menyelesaikan masalah kesihatan berkaitan dengan kehamilan, kelahiran bayi dan perancangan keluarga, serta merawat pesakit yang mempunyai masalah berkaitan wanita.
Khusus untuk para wanita, Mama Siti kongsikan beberapa klinik sakit puan terbaik di Malaysia yang boleh Mama lawati. Jenis rawatan yang disediakan oleh setiap klinik juga ada disenaraikan.
Klinik Pakar Wanita VS Klinik Kesihatan VS Klinik Ibu dan Anak
> Klinik Pakar Wanita

Kredit gambar: Harian Metro
Klinik ini dikhususkan untuk merawat penyakit yang berkaitan dengan wanita seperti penyakit di bahagian organ reproduktif.
Ia dikendalikan oleh pakar ginekologi iaitu doktor yang mempunyai pengetahuan mendalam dalam bidang organ reproduktif.
Di klinik pakar wanita, Mama boleh membuat pemeriksaan berkaitan:
Sakit senggugutJangkitan penyakit kelaminRawatan menoposImplan mencegah kehamilanHisterektomiRawatan kanser servikalPemeriksaan payudaraUjian kesuburanMasalah seksual
Tidak cuma itu, klinik pakar wanita juga dilengkapi dengan pakar obstetrik. Ia adalah bidang perubatan yang mengkhususkan di dalam hal perbidanan seperti kehamilan dan kelahiran bayi.
> Klinik Ibu dan Anak
Kredit gambar: my.theasianparent.com
Klinik khas untuk ibu mengandung, bayi dan kanak-kanak bagi tujuan perkembangan fizikal sebelum bersalin hingga selepas bersalin.
Tambahan pula, doktor di klinik ibu dan anak juga menawarkan khidmat kaunseling dan rawatan mencegah kehamilan.
Selepas bayi dilahirkan, mereka perlu dibawa ke klinik ibu dan anak mengikut waktu temujanji yang telah ditetapkan. Tujuannya adalah untuk memantau tahap kesihatan ibu dan anak selepas dilahirkan.
Perkhidmatannya dilanjutkan sehingga anak berumur enam tahun. Anak-anak akan diberikan vaksin berjadual yang bersesuaian dengan usia mereka.
Contoh-contoh virus adalah seperti Pneumokokal, Rotavirus, Varicella (cacar air) dan Hepatitis A.
> Klinik Kesihatan
Kredit gambar: jkrperak.gov.my
Klinik kesihatan ialah tempat pertama bagi pesakit mendapatkan saringan awal bagi penyakit akut dan kronik. Selain itu, ia juga menawarkan pengurusan rawatan penyakit tertentu terutamanya kepada warga emas seperti penyakit kencing manis dan darah tinggi.
Jika saringan didapati kronik maka kes penyakit tersebut akan dirujuk ke hospital bagi mendapatkan rawatan yang sepatutnya.
Ini bermakna pesakit juga akan ke hospital untuk mendapatkan rawatan lanjutan berkaitan penyakit mereka. Hospital mempunyai kemudahan yang lebih lengkap berbanding klinik kesihatan biasa.
Sesetengah penyakit memerlukan prosedur rawatan yang melibatkan makmal, x-ray dan pembedahan yang terdapat di klinik biasa.
10 Klinik Pakar Wanita Di Seluruh Malaysia
1. Hospital Wanita Metro Kuala Selangor
Kredit gambar: myhealthcare.xyz
Kepakaran dalam merawat penyakit berkaitan:
EndometriosisFibroidKanser PayudaraKanser ginekologiKista OvariPolipPenyakit menular seksual (STD)
Alamat: 33, 35, 37 & 39, Jalan Rhu 1, Taman Rhu, 45000 Kuala Selangor, Selangor
Waktu operasi: Setiap hari, 24 Jam
Hubungi: 03-3281 1681
Media sosial: Laman web & Facebook
2. Klinik Dr Zaharuddin KL Gynaecologist Pakar Sakit Puan
Kredit gambar: sunwayreit.com
Kepakaran dalam merawat penyakit berkaitan;
Pap smear tidak normal (kolposkopi)Kanser ovariKanser rahimKanser serviksKetumbuhan pada organ wanita (fibroid, sista ovari, endometriosis)Kehamilan dan sakit puan yang umum
Alamat: Suite A-5-10, 5th Floor, Tower A Sunway Medical Centre, 5, Jalan Lagoon Selatan, Bandar Sunway, 47500 Petaling Jaya, Selangor
Waktu operasi: Isnin hingga Jumaat: 9am-4.30pmSabtu: 9am-12pm
Hubungi: 011-1866 0818
Media sosial: Laman web & Facebook
3. Faizal Women Specialist Clinic
Kredit gambar: klinik-wanita-dr-faizal.business.site
Kepakaran dalam merawat penyakit berkaitan:
Rawatan Haid Tidak NormalPengurusan MenopausPerkhidmatan Perancang Keluarga
Alamat: Wisma Maria, No.24, Level 1, Block B, Jalan Ngee Heng, 80000 Johor Bahru, Johor
Waktu operasi: Ahad hingga Khamis: 9am-5pmJumaat: 9am-1pm
Hubungi: 011-1111 2558
Media sosial: Laman web
4. Klinik Pakar Sakit Puan & Ibu Mengandung Kartik
Kredit gambar: Facebook
Alamat: 78, Jalan Susur Perdana Tengah, Taman Bukit Perdana, 83000 Batu Pahat, Johor
Waktu operasi:Ahad: 9am-5pmIsnin hingga Khamis: 10am-5pmJumaat: 7am-12pm
Hubungi: 019-925 1290
Media sosial: Facebook & Instagram
5. Klinik Pakar Aisyah
Kredit gambar: madeinuitm.com
Kepakaran dalam merawat penyakit berkaitan:
Rawatan VaginismusKesuburan AestheticKehamilan
Alamat: No 7, Dayang, Persiaran Putera, Kuah, 07000 Langkawi, Kedah
Waktu operasi:
Ahad hingga Jumaat: 10am-7pm
Hubungi: 013-441 7860
Media sosial: Facebook, Instagram, TikTok & YouTube
6. Klinik Pakar Wanita Asyfa
Kredit gambar: klinik-pakar-wanita-asyfa.business.site
Kepakaran dalam merawat penyakit berkaitan:
Pemeriksaan payudaraPemeriksaan kandunganKanser serviksKetumbuhan pada organ wanita (fibroid, sista ovari, endometriosis)
Alamat: 17, Jalan Tps 2/1, Taman Pelangi Semenyih 2, 43500 Semenyih, Selangor
Waktu operasi: Isnin hingga Jumaat: 9am-10pmAhad: 2am-6pm
Hubungi: 03-8727 5643
Media sosial: Facebook & Laman sesawang
7. Klinik Pakar Wanita Dan Kesuburan Vistana
Kredit gambar: Facebook
Kepakaran dalam merawat penyakit berkaitan:
Rawatan Pra-kehamilanRawatan antenatal ataupun kehamilanRawatan bersalin Rawatan selepas bersalin dan khidmat perundingan penyusuan susu ibuRawatan Kesuburan termasuk perkhidmatan bantuan reproduktifRawatan masalah haid dan menopausKhidmat nasihat dan perkhidmatan merancang keluargaMasalah uroginekologiPencegahan dan rawatan kanser wanitaPemeriksaan ultrasound
Alamat: Jalan Vistana Indah 2, 06500 Langgar, Kedah
Waktu operasi: –
Hubungi: 013-430 5050
Media sosial: Facebook & Laman web
8. Hospital Wanita & Kanak-Kanak Naluri
Kredit gambar: gerakasia.com
Kepakaran dalam merawat penyakit berkaitan:
Penyakit ovari (Sista/Endometrioma)EndometriosisFibroid rahimPolip endometriumHisteroskopi untuk hiperplasia endometriumLigasi tiub untuk pensterilan kekalPembaikan tiubPembaikan lantai pelvis
Alamat: 94, Jalan Wangsa Delima 6, Pusat Bandar Wangsa Maju, 53300 Kuala Lumpur, Wilayah Persekutuan Kuala Lumpur
Waktu operasi: Isnin hingga Jumaat: 9am-9pmSabtu & Ahad: 9am-1pm
Hubungi: 03-4143 3633 & WhatsApp
Media sosial: Facebook & Laman web
9. Hospital Pakar An-Nur Hasanah Sdn Bhd (An-Nur Specialist Hospital)
Kredit gambar: annurspecialisthospital.migh.com.my
Kepakaran dalam merawat penyakit berkaitan:
AesthesiologiObstetrik & GinaOptalmologiOtorhinolaringologiPaediatrikPerubatan DalamanEndokrinologiKardiologiPsikiatriNefrologiPembedahan PayudaraPembedahan PlastikPembedahan SarafPembedahan Vaskular
Alamat: Jalan Gerbang Wawasan 1, Seksyen 15, 43650 Bandar Baru Bangi, Selangor
Waktu operasi: Setiap hari, 24 Jam
Hubungi: 03-8923 5500
Media sosial: Facebook & Laman web
10. Klinik Pakar Wanita Metro C180 Cheras (Klinik Emily)
Kredit gambar: Facebook
Kepakaran dalam merawat penyakit berkaitan:
Rawatan IVFEndometriosisFibroidKanser PayudaraKanser ginekologiSista OvariPolipPenyakit kelamin (STD)
Alamat: C-35-UG, C-36UG, Jalan C180/1, Dataran C180, Batu 11 43200 Cheras, Selangor, Malaysia
Waktu operasi:Isnin hingga Jumaat: 9am-5pmSabtu: 9am-1pm
Hubungi: 03-9076 0079
Media sosial: Facebook & Laman web

Klinik pakar wanita mengkhususkan rawatan kesihatan obstetrik & ginekologi (O&G). Di klinik ini, hampir semua masalah berkaitan kesihatan wanita ada disediakan.
Ia termasuklah rawatan IVF, kanser payudara dan ovari. Terdapat beberapa perbezaan antara klinik pakar wanita, klinik kesihatan dan klinik ibu dan anak dari segi servis yang ditawarkan, waktu perlu hadir ke klinik dan kemudahan alat rawatan.
Oleh itu, Mama Siti telah pun kongsikan 10 klinik pakar wanita terbaik di seluruh Malaysia yang boleh Mama kunjungi. Tidak perlu takut atau segan, tujuan kita adalah untuk merungkai masalah yang sedang dihadapi.
Sekiranya Mama ada rasa ragu-ragu dengan keadaan kesihatan Mama, jangan berlengah lagi tau. Segera ke klinik pakar wanita yang berdekatan untuk pemeriksaan dan mendapatkan rawatan.

Lihat senarai klinik dan pusat perubatan yang lain di SINI.


Cara Buat Resepi Nasi Goreng Udang Dengan 2 Rasa Berbeza – Anak-anak Pasti Suka!

Kalau nak ikutkan, resepi nasi goreng udang memang sangat banyak dikongsi di laman sosial dan telah pun diolah mengikut kreativiti masing-masing. Tak dinafikan juga, menu ini merupakan pilihan masakan goreng yang popular bagi setiap golongan dan lapisan masyarakat.
Yang bestnya lagi, menu ini juga sangat mudah dan cepat untuk disediakan serta banyak menjimatkan masa Mama semua di dapur. Tambah-tambah lagi dengan aroma udang yang mewangi pastinya akan membangkitkan selera anak-anak terutama ketika waktu sarapan pagi.
Berbeza dengan resepi lain, di bawah ini Mama Siti telah kongsikan cara yang paling mudah dan cepat untuk Mama sediakan nasi goreng udang dengan dua versi berbeza yang gerenti lazat menyelerakan. Jom lihat!
Resepi Nasi Goreng Udang Versi I & II

Kredit gambar: Facebook @MAHN
Resepi Nasi Goreng Udang Versi I
Bahan-bahan
2 mangkuk nasi sejuk7 ekor udang saiz sederhana3 ulas bawang putih (dicincang)2 sudu besar sos tiram1 biji telur1 1/2 sudu besar cili kisar1 sudu besar kicap cairSerbuk pati ayamGulaMinyak untuk menumis
Cara-cara masak:
#1. Panaskan minyak didalam kuali secukupnya. Apabila minyak sudah panas tumis bawang putih sehingga garing.
Kredit gambar: Facebook @MAHN
#2. Setelah bawang putih garing masukkan udang dan kacau sehingga udang masak sepenuhnya.
Kredit gambar: Facebook @MAHN
#3. Selepas itu masukkan dua sudu besar sos tiram untuk menambahkan lagi aroma.
Kredit gambar: Facebook @MAHN
#4. Kacau udang supaya berpalit dengas sos tiram dan setelah ia kelihatan garing, pecahkan telur dan masukkan disebelah udang tadi. Biarkan ia seketika sebelum mengacau telur tesebut sehingga masak.
Kredit gambar: Facebook @MAHN
#5. Kemudian, masukkan satu setengah sudu besar cili kisar. Kacau hingga sebati.
Kredit gambar: Facebook @MAHN
#6. Apabila cili sudah garing, masukkan nasi sejuk. Kacau biar sekata.
Kredit gambar: Facebook @MAHN
#7. Untuk membangkitkan lagi aroma nasi goreng taburkan daun sup yang telah dihiris.
Kredit gambar: Facebook @MAHN
Masukkan sedikit gula dan serbuk pati ayam mengikut cita rasa anda.
#8. Akhir sekali, masukkan satu sudu besar kicap cair atau nampla. Besarkan api dan goreng sehingga garing.
Kredit gambar: Facebook @MAHN
Resepi Nasi Goreng Udang Versi II
Kredit gambar: Facebook @My Best Resepi
Bahan-bahan
2 pinggan nasi sejuk12 ekor udang1 mangkuk kecil cendawan tiram1/2 batang lobak merah1/2 biji lada benggala hijau1 biji bawang besar6 ulas bawang putih7 tangkai cili padi3 sudu makan sos cili4 sudu makan kicap lemak manis4 sudu makan sos ikanGaramGula perangMaggi cukup rasaMinyak masakDaun ketumbar untuk hiasan
Cara-cara masak:
#1. Panaskan minyak secukupnya dan tumis bawang putih, bawang merah dan cili padi sehingga berwarna keperangan.
Kredit gambar: Facebook @My Best Resepi
#2. Masukkan udang dan cendawan, kacau sehingga masak.
#3. Seterusnya, masukkan kicap, sos cili sos ikan, garam, gula dan maggi cukup rasa. Gaul hingga sebati.
Kredit gambar: Facebook @My Best Resepi
#4. Kemudian, masukkan nasi, lobak merah, dan cili benggala. Gaul sebati dan goreng sehingga nasi sedikit garing.
#5. Akhir sekali hiaskan dengan daun ketumbar dan sos cili semasa menghidang.
Diharap perkongsian resepi ini dapat memberi kelainan kepada Mama dalam menyediakan juadah untuk keluarga. Jom try resepi gulai sotong dan resepi sup ayam blackpepper.

Jom lihat pelbagai resepi menarik yang lain di SINI!


Rumah Pasti Lebih Berseri Dengan 8 Jenis Pokok Yang Sesuai Dengan Feng Shui Tahun Ini

Mama tau kan bagi kaum Cina, ada di antara mereka sangat mementingkan Feng Shui dalam aspek kehidupan mereka. Dari segi dekorasi dalam rumah, pemilihan warna, itu ini, dan banyak lagi.
Mereka juga percaya kepada tuah daripada pokok hiasan dalam rumah. Sebab tu apa sahaja jenis pokok dan bahagian yang sesuai untuk mereka letakkan pokok tersebut, mereka sangat mementingkan Feng Shui demi mendapatkan yang terbaik pada tahun ini.
Kalau Mama nak follow pun boleh tau. Jom kita tengok jenis-jenis pokok yang Mama Siti dah senaraikan ini.
8 Jenis Pokok Lucky  Yang Mama Harus Tahu!
1. Crassula Ovata (Jade Plant)

Jade Plant ini merupakan pokok yang simple dan senang untuk dijaga. Ia sering menjadi pilihan kegemaran orang ramai kerana bentuk daun zamrudnya yang menghijau, seperti batu jed dan menunjukkan simbolik ‘nasib baik’.
Tumbuhan ini memerlukan penjagaan yang simple sahaja. Mama hanya perlu siram sedikit air selang beberapa hari dan letakkan di tempat teduh, yang tak direct di bawah matahari agar ia tumbuh mekar.
2. Kalanchoes

Disebut sebagai ‘wan zi wian hong’, dan diterjemahkan sebagai ‘beribu-ribu dan berjuta-juta bunga merah dan ungu,’ .
Pokok ini agak mudah untuk ditanam dan dipercayai membawa kekayaan dan kejayaan. Menarik kan? Kalau ada dekat rumah kawna-kawan Mama tu, mereka nak berjaya dan kaya lah!
3.  Pussy Willows

Pussy willow ataupun teui sik lau bersimbolkan tumbuhan dan kemakmuran yang datang dan menunjukkan permulaan musim bunga. Bentuk pokok ini agak panjang dan tinggi dan boleh bertahan untuk jangka masa yang lama.
Sama seperti pokok-pokok di atas, pokok ini juga sangat mudah untuk dijaga. Mama hanya perlu siram pokok ini dua minggu sekali sahaja.
 Pussy willow biasanya berwarna kelabu dan putih, tetapi kadangkala, penjual bunga menjadi kreatif dengan menambahkan sedikit warna pada tunas berbulu yang menjadikannya menonjol dalam kalangan tumbuhan-tumbuhan yang lain.
4. Buluh

Pokok buluh atau juk ji adalah tumbuhan bertuah yang dipercayai membawa tuah dan nasib. Buluh kan memang kukuh, sebab itulah ia simbolik dengan kekuatan dan sangat mudah untuk dijaga.
Kalau Mama nak tahu, bilangan tangkai yang berada di buluh ni bermaksud ia mempunyai pelbagai keberkatan. Sebagai contoh, dua tangkai membawa tuah berganda dan lima tangkai membawa kesihatan yang baik secara keseluruhan.
Kalau Mama nak beri hadiah pokok buluh, pastikan nombor tangkai dia bukan 4 ya Mama! 4 maksudnya kematian dalam kepercayaan orang Cina.
5. Orkid

Orkid atauapun laan fa dalam bahasa Kantonis ialah pokok bunga yang halus dan cantik yang boleh dijadikan hadiah terbaik buat rakan atau jiran yang berbangsa Cina.
Bunga orkid menunjukkan simbol kesuburan dan kelimpahan, serta rasa yang bagus, kecantikan, kemewahan dan simplicity.
Orkid ni mekar dalam pelbagai musim iaitu musim luruh, sejuk dan bunga. Warna mereka juga pelbagai seperti warna kuning melambangkan persahabatan, putih melambangkan kesucian, dan merah jambu melambangkan kewanitaan.
Walaupun orkid ni lebih mahal, ia boleh dikatakan tumbuhan paling popular yang dipaparkan semasa tahun baharu.
6. Gladiolus

Bunga Gladiolus atau gim laan adalah Sword Lily. Dalam satu dahan itu, ia mempunyai jumlah bunga yang banyak, menjadikannya sangat sesuai untuk dijadikan pokok hiasan dalam rumah.
Seperti bunga orkid, warna-warna bunganya juga mempunyai maksud tertentu.
Putih untuk kesucianMerah untuk cinta yang ghairahKuning untuk keceriaan Ungu untuk keanggunan
Gladiolus ini simbolik dengan pertumbuhan atau kenaikan pangkat dalam kerjaya dan pembangunan diri kita. Bunga-bunga ini mula mekar pada bulan Julai dan dibawa ke awal musim sejuk, terus berkembang sepanjang tahun.
7. Money Plant

Senang untuk dijaga dan mempunyai dahan yang tinggi, pokok ini juga dikenali sebagai Devil’s Ivy.
Ia mempunyai keupayaan untuk mengeluarkan formaldehid, benzena, dan xilena dari udara, menjadikannya pilihan yang sangat baik untuk pembersihan udara.
Tambahan pula, daunnya seperti syiling, simbol untuk kekayaan dan nasib baik.
8. Narcissus

Bunga narcissus atau seui sin adalah bunga yang paling bertuah. Rupa dan baunya sangat wow! Nama lain pokok ini termasuklah Daffodil. Simbolik bunga ini adalah nasib baik dan kemakmuran.
Kalau Mama nak tahu, bunga ni tumbuh agak cepat, terutamanya dalam suhu yang panas.
Menarik dan sangat cantik bukan pokok-pokok ini? Setiap satunya bukan sahaja sangat sesuai untuk dijadikan pokok hiasan dalam rumah, tetapi, datang dengan maksud yang tertentu.
Kalau Mama hias rumah dengan pokok-pokok ni, mesti rumah naik seri. Semoga bermanfaat~

Dapatkan lebih banyak info tentang pokok hiasan dan dekorasi rumah di SINI.


Take Note Mama! Elak 10 ‘Kesilapan’ Membesarkan Anak Introvert

Sering dibincangkan tentang personaliti anak-anak kita. Adakah mereka Extrovert, Introvert ataupun Ambivert? Semua ini mempunyai kekuatan dan kelemahannya tersendiri.
Dan sebagai ibu bapa yang bertanggungjawab, ianya lebih baik jika Mama dan Papa detect awal. Agar Mama dan Papa tidak membuat kesilapan membesarkan mereka.
Membuat salah itu, semestinya tidak dapat dielak. Cuma dengan kecuaian ibu bapa, ia terus akan membentuk anak-anak menjadi individu yang bermasalah, rumit dan sukar. Mama Siti nak share sikit tentang anak-anak introvert ni.
Adakah mereka bermasalah? Susah ke nak jaga dan bentuk anak-anak yang mempunyai personaliti introvert menjadi manusia yang berguna? Macam mana sifat ni terbentuk?
Sifat-sifat ini merupakan 50% punca daripada genetik. Mungkin di mata orang luar, introvert dianggap lemah. Tak sehebat extrovert, yang hidup dengan lebih senang lenang.
Menjadi seorang introvert adalah normal dan banyak kelebihan. Mungkin anak-anak Mama akan lebih letih berada di sekeliling orang terlalu lama.
Tetapi anak-anak introvert boleh enjoy, bersosial, dan juga mesra apabila mereka mahu dan dengan cara yang tersendiri.
Kenali Anak Introvert

Berikut adalah beberapa tanda bahawa anak Mama mungkin seorang introvert:
Mereka mengambil masa untuk memberi jawapan.Mereka ingin tahu, tetapi mereka bertanya dengan berhati-hati.Mereka letih selepas bermain.Mereka risau dengan orang atau tempat baharu.Mereka lebih suka berseorangan. Mereka lebih ekspresif dalam zon yang selesa.
Pendek kata, mereka suka menyendiri. Orang mungkin kata,
“Kesiannya main sorang-sorang.”
Tapi hakikatnya mereka lebih suka menyendiri!
Mama mungkin sudah master ataupun beginner lagi bab-bab membesarkan anak-anak Introvert ni. Tidak apa jika salah, kita sebagai ibu bapa pun masih belajar. Jom kita tengok apa kesilapan yang sering ibu bapa lakukan sewaktu membesarkan anak jenis Introvert.
10 Kesilapan Yang Selalu Dibuat Ketika Membesarkan Anak Introvert
1. Bila Dia Bersuara, Mama Suruh Dia Diam

Biasanya, anak introvert tak banyak bercakap. Tetapi senyap, tidak bermakna mereka tak ada apa untuk dikatakan.
Sebenarnya, mereka mungkin tidak tahu untuk luahkan apa yang terbuku dalam hati mereka dan siapa untuk mereka bertanyakannya. Sejujurnya, mereka mempunyai fikiran yang cukup lantang dan mempunyai perasaan ingin tahu.
Tetapi bila Mama bagitahu mereka “diam” bila mereka curious dan mempunyai keberanian untuk bercakap hanya akan membunuh semangat mereka.
2. Bimbang Dia Tak Bergaul Dalam Kumpulan Besar
Dunia luar sangat kompetetif, lagi banyak bercakap lagi orang tahu perasaan dan pendirian Mama. Sebagai ibu bapa, kita risau dengan cara pergaulan anak kita.
Jangan risau sangat Mama, seorang introvert bukan bermaksud anak Mama ni boring pun. Introvert ni banyak sangat kelebihan mereka seperti cara mereka berfikir untuk mendapatkan sesuatu perkara sehinggalah cara mereka “mendapatkannya.”
Introvert perlukan kawan juga, tetapi mereka juga perlukan RUANG mereka sendiri. Fahamkan minat dan cara mereka melakukan sesuatu.
3. Mama Abai Soalan Dia

Selalu perkara ni jadi tak Mama? Kalau Mama nak tahu, anak-anak introvert kumpulkan segala keberanian mereka untuk bertanyakan sesuatu kepada Mama dan Papa.
Tak semua introvert mempunyai keberanian nak buat macam ni tau Mama. Pada mereka, lain orang, lain cara penerimaan sesuatu soalan dan ia mungkin di luar jangkaan anak introvert. Jadi, ini membuatkan mereka lebih takut untuk bertanya.
Mama Siti pun macam tu juga, akan cari jawapan sendiri dahulu sebelum bertanya kepada sesiapa. Kalau tak jumpa juga, barulah Mama Siti akan tanyakan soalan tersebut untuk mendapatkan jawapan.
Jadi jika anak introvert Mama Papa ada tanyakan sesuatu soalan, dengar dengan teliti dan jadilah pendengar mereka yang setia.
4. Desak Dia Melampau-lampau
Mungkin Mama rasa Mama membantu mereka, tetapi sebenarnya ia mungkin melampau dan melebihi had kapasiti anak-anak introvert hingga mereka berasa tertekan dan tak selesa.
Jangan, Mama Siti cakap jangan! Jangan samakan anak-anak Mama dengan anak orang lain, anak jiran ke anak sepupu. Setiap  orang berbeza. Jika anak Mama introvert, jangan harap dia rasa gembira mendekati orang yang tak dikenali atau menjadi leader.
Jangan paksa mereka untuk pergi ke parti hari jadi, bermain dengan kumpulan besar, atau bersosial sampai mereka letih. Takut mereka akan menyimpan dendam sehingga mereka dewasa.
5. Tak Bagi Perhatian Secukupnya

Mereka ni ada satu habit untuk mengelak daripada meluahkan apa yang ada dalam fikiran mereka. Sebagai ibu bapa kepada anak introvert, perhatikan apa-apa perubahan dalam tingkah laku mereka.
Jika mereka kelihatan pasif daripada biasa dan ada perubahan dalam kelakuan mereka, tanyakan masalah mereka. Lebih baik cuba dan tiada hasil daripada tidak cuba langsung dan memang tiada hasil.
6. Banding-bandingkan Dia Dengan Anak Orang Lain
Mengaku cepat, mesti terlintas di dalam hati Mama walau sesaat pun untuk bandingkan anak Mama dan anak jiran sebelah tu. Mama Siti tak nak berkias lagi – perkara ni sebenarnya memang tak mendatangkan kebaikan kepada sesiapa pun, terutamanya anak Mama sendiri.
Dengan anak introvert ni lagi bahaya. Dalam standard masyarakat, mereka sudah tidak mencapai personaliti ideal oleh semua orang iaitu extrovert.
Hobi mereka mungkin sudah menjadi menilai diri bila dibandingkan dengan orang lain berulang kali sebab mereka tidak sebagus kanak-kanak lain. Sebagai ibu bapa, fahamkan anak-anak dan corak personaliti mereka.
7. Mama Tak Terima Dia Seadanya

Ia sangat mudah Mama, tunjuk Mama sayang pada mereka dan terima mereka seadanya. Ini tak bermaksud Mama tak pernah tegur kesilapan mereka, kalau tak macam mana mereka nak belajar daripada kesilapan.
Maksud Mama Siti, Mama cuba fahamkan kenapa mereka buat apa yang mereka buat. Semua orang ada sebab-sebabnya tersendiri.
Sayang bermaksud menerima diri mereka seadanya dan juga mahu mereka memperbaiki diri untuk menjadi yang terbaik. Tapi jangan abaikan sifat introvert mereka itu tau Mama.
8. Mama Anggap Berdiam Diri Tu Normal
“Tadi cakap memang bersendirian tu normal kan?”
Betul buat Mama yang beri perhatian! Introvert memang lebih suka bersendirian, tapi itu tak bermaksud mereka TIDAK LANGSUNG memerlukan sesiapa. Mereka ni memilih. Dia pilih orang yang dia rasa dia boleh luahkan dan berbual dengan lebih mendalam.
Anak introvert Mama mungkin lebih suka kawan rapat satu dua je berbanding sejuta kawan dan itu tiada masalah. Jika anak Mama tunjuk tanda-tanda terlalu diam, Mama cuba rapat dengan mereka, beri perhatian dan tanya dengan tenang untuk pastikan mereka baik-baik sahaja.
9. Mama Bagitahu Dia Jangan ‘Over’ Sangat

Bila ada sesuatu perkara yang menyakitkan atau mengganggu perasaan kanak-kanak yang introvert, mereka mungkin bertindak dengan segera seperti masuk bilik dan menangis. Perkara remeh mungkin perkara yang amat besar terhadap mereka.
Komunikasi itu penting walaupun mereka masih kecil dan Mama rasa mereka tak akan faham. Penting untuk ibu bapa yakinkan mereka, perasaan mereka rasa tu sah dan reaksi mereka tu bukan melampau.
Sama sahaja seperti Mama, mereka mempunyai pemikiran dan perasaan mereka sendiri dan ibu bapa mesti menghormati mereka.
10. Tak Bagi Dia ‘Me Time’ Langsung
Sifat anak introvert ni macam-macam, sebagai contoh, mungkin mereka suka habiskan masa dengan membaca buku.  Mereka mungkin mempunyai tempat atau ruang istimewa untuk berbuat demikian. Selamat daripada bunyi-bunyi bising dan orang ramai.
Jangan paksa mereka untuk bergaul bersama saudara-mara, malah tegur dengan tenang tentang hubungan kekeluargaan itu penting. Mama pun perlu me time, so faham lah kenapa anak-anak introvert ni perlukannya juga.
Tip Handle Anak Introvert
Galakkan Dia Untuk Mencari Saluran Untuk Express Themselves

Bagi ibu bapa yang mempunyai anak introvert, penting untuk Mama memastikan mereka mempunyai aktiviti atau sesuatu yang mudah untuk mereka meluahkan diri mereka dengan sihat. Ini adalah antara keperluan asas mereka.
Tak kisahlah dalam apa jua bentuk seperti seni, penulisan kreatif, jurnal, senaman atau apa sahaja yang memberi ketenangan untuk mereka.
Mungkin media sosial pun boleh tolong kerana ia adalah platform yang boleh memberi anak introvert kebebasan untuk berfikir dan ekspresif, tanpa menjadi seorang extrovert.
Akhir kata, personaliti introvert tidak bergantung sepenuhnya pada genetik. Ia dipengaruhi oleh persekitaran anak kita pada waktu muda.
Perkara yang paling penting untuk ibu bapa tahu ialah introvert mempunyai sifat yang luar biasa! Kanak-kanak introvert selalunya unik, berfikiran mendalam, penyayang, kreatif, dan sering dirujuk sebagai jiwa lama.
So, pesan Mama Siti, jangan risau sangat jika anak introvert mahal bangga dengan mereka kerana keunikan mereka.

Dapatkan lebih banyak tips keibubapaan di SINI!


Cara Buat Resepi Sotong Rendam Melalui 2 Versi Masakan Yang Lazat!

Resepi sotong rendam atau juga dikenali sotong kembang boleh divariasikan dengan pelbagai cara. Sotong rendam ini sangat popular dimasak sotong kangkung dan cukup enak dimakan bersama sos yang dimasak khas.
Selain sotong kangkung ia juga sesuai dijadikan lauk untuk dimakan bersama nasi. Antara yang menjadi kegemaran adalah kari. Resepi yang tidak memerlukan santan ini sangat sedap dimakan bersama nasi panas.
Untuk mengetahui cara memasak kari sotong rendam tanpa santan ini, Mama Siti kongsikan bahan-bahan yang Mama perlukan untuk memasaknya.
Resepi Sotong Rendam Masak Kari & Resepi Sotong Kembang Kangkung

Kredit gambar: Facebook @MAHN
Resepi Sotong Rendam Masak Kari
Bahan-bahan:
12 biji bawang merah (dikisar)5 ulas bawang putih (dikisar)2 cm halia (dikisar)3 batang serai (dititik)2 ekor sotong kembang (potong segiempat)Minyak untuk menumis125gm serbuk kari babas (bancuh dengan air)GulaGaramAjinomoto
Cara-cara memasak:
#1. Pertama sekali, panaskan minyak. Kemudian tumis bahan kisar dan serai sehingga naik bau.
Kredit gambar: Facebook @MAHN
#2. Selepas itu, masukkan pes kari. Kacau dan masak sehingga ia pecah minyak.
Kredit gambar: Facebook @MAHN
#3. Seterusnya, masukkan sotong kembang yang telah dihiris. Kacau biar ia sebati. Biarkan seketika supaya tumisan tadi menyerap masuk ke dalam hirisan sotong.
Kredit gambar: Facebook @MAHN
#4. Masukkan air secukupnya. Perasakan dengan gula, garam dan sedikit ajinomoto.
#5. Ambil kuahnya sedikit dan rasa untuk pastikan rasa manisnya lebih.
Kredit gambar: Facebook @MAHN
Biarkan ia mereneh di atas dapur sehingga kuah menjadi pekat. Tutup api.
Resepi Sotong Kembang Kangkung
Kredit gambar: AryAziz / Shutterstock.com
Bahan-bahan:
1 ekor sotong kembang1 ikat kangkung mudaBijanBawang goreng
Bahan sos:
2 ulas bawang putih2 biji cili merah4 sudu makan petis udang2 sudu makan sos hoisin2 sudu makan sos plum1 sudu makan sos tiram1 sudu makan kicap pekatGula1 cawan airTepung jagung
Cara-cara masak:
#1. Didihkan air di dalam periuk dan celur kangkung hingga lembut. Angkat dan ketepikan. Kemudian celur sotong yang dipotong terlebih dahulu. Angkat dan hiris nipis, ketepikan.
#2. Untuk membuat sos, masukkan air, cili merah dan bawang putih ke dalam periuk berasingan. Didihkan ia.
#3. Seterusnya, masukkan petis udang, sos hoisin, sos plum, sos tiram dan kicap pekat. Masak menggunakan api sederhana. Kacau sehingga sebati dan rasa sedikit kuahnya. sekiranya perlu tambah sedikit gula. Jika kelihatan cair, masukkan sedikit tepung jagung yang dibancuh terlebih dahulu dengan sedikit air dan tuang ke dalam sos untuk memekatkannya.
#4. Tuang sos ke dalam pinggan yang telah diisi kangkung dan hirisan sotong.
#5. Akhir sekali, taburkan bijan dan bawang goreng dengan secukupnya. Siap.
Tips/Petua
Sotong kembang agak berbau. Bagi menghilangkan bau hanyirnya, boleh rendam seketika di dalam air berisi jus limau.Jika inginkan rasa yang lebih pedas, kisar sekali cili padi bersama bawang dan halia.
Mama boleh variasikan lagi resepi sotong kembang ini seperti dimasak sambal, masak kicap, goreng kunyit dan macam-macam lagi.
Semoga dengan perkongsian ini, Mama dapat menyediakan hidangan yang lazat dan menyelerakan untuk keluarga tersayang.

Jom lihat pelbagai lagi resepi menarik yang lain di SINI!


Koleksi Buku Cerita Kanak-kanak Yang Sesuai Untuk Program Nilam di Sekolah

Perkataan Nilam ialah singkatan daripada frasa Nadi Ilmu Amalan Membaca yang dilaksanakan dengan harapan dapat memupuk budaya mencintai ilmu pengetahuan di kalangan murid sekolah.
Bagi kanak-kanak, buku cerita mungkin lebih menarik perhatian mereka untuk membaca dan seterusnya menuliskan hasil pembelajaran dalam buku Nilam.
Kali ini Mama Siti senaraikan 10 buku cerita bahasa Melayu yang Mama boleh beli, pinjam atau muat turun secara percuma. Terdapat banyak pengetahuan baru dan hikmah yang boleh dipelajari oleh murid-murid melalui pembacaan buku-buku cerita yang Mama Siti senaraikan dalam artikel ini.
Kepentingan Program Nilam

Kredit gambar: mStar
Memupuk Minat Membaca
Kepelbagaian jenis bahan bacaan ialah jalan untuk menarik minat murid-murid menimba ilmu pengetahuan.
Contohnya, komik sains dilengkapi dengan banyak gambar dan dan juga pelbagai warna. Selain itu ia juga dapat mendidik murid menjadi lebih empati dan simpati.
Meluaskan Pandangan atau Perspektif
Mama Siti teringat satu babak dalam filem Indonesia, Kartini. Babak tersebut memaparkan bagaimana seseorang boleh berkelana jauh dan meluaskan pandangan walaupun hanya dengan membaca buku sahaja.
Bak kata pepatah ‘membaca itu jambatan ilmu’.
Mengisi Masa Dengan Perkara Berfaedah
Pandemik Covid-19 benar-benar telah mengubah landskap kehidupan kanak-kanak dan remaja seluruh dunia. Hampir setiap hari mereka terdedah dengan skrin kaca televisyen, telefon, tablet dan komputer samada untuk tujuan pembelajaran atau sebagai aktiviti harian.
Kajian daripada Common Sense Media mendapati kanak-kanak berumur 8 hingga 12 tahun meluangkan masa sehingga 5 jam 33 minit. Malahan lebih membimbangkan buat remaja 13 hingga 18 tahun iaitu sebanyak 8 jam 39 minit.
Menggunakan skrin bukanlah tidak berfaedah cumanya gajet mudah mengganggu fokus seseorang terutamanya ketika membaca bahan ilmiah.
Meningkatkan Penguasaan Kosa Kata
Apabila kita tahu lebih banyak kosa kata baru, ia membantu murid-murid dalam penulisan karangan dan subjek akademik lainnya.
Seseorang dapat menerangkan sesuatu perkara dengan lebih tepat apabila mampu memadankan perkataan yang bersesuaian dengan keadaan semasa.
Pengiktirafan Kepada Murid-Murid
Kaedah pengiktirahan setiap sekolah ialah berbeza-beza. Misalnya ada yang memberikan buku sebagai hadiah, sijil pengiktirafan NILAM atau dinyatakan bilangan buku yang sudah dibaca dalam rekod kemajuan murid dan sijil berhenti.
Penganugerahan tersebut diharap dapat memberikan motivasi kepada murid tersebut dan murid-murid yang lain.
5 Buku Cerita Kanak-kanak Yang Sesuai Untuk Program Nilam
#1 Kucing Yang Licik
Kredit gambar: mphonline.com
Pilihan terbaik untuk murid-murid berumur tujuh hingga 10 tahun. Uniknya lagi, buku cerita ini dilengkapi dengan tulisan jawi agar dapat meningkatkan penguasaannya.
#2  Pada Zaman Dahulu: Sang Kancil Mengira Buaya
Kredit gambar: mphonline.com
Siri bacaan dengan kaedah suku kata bagi membantu proses membaca terutamanya buat murid-murid yang sedang belajar membaca. Ia diinspirasikan daripada siri animasi Pada Zaman Dahulu.
#3 Kura-Kura dengan Tukang Kebun
Kredit gambar: pts.com.my
Kisah teladan oleh si tukang kebun dengan kura-kura. Buku cerita seperti ini sangat bagus agar murid-murid dapat mempelajari nilai-nilai murni dari kisah tersebut.
#4 Ambau
Kredit gambar: Perpustakaan Negara Malaysia
Selain membeli buku-buku di kedai, Mama juga boleh mempelbagaikan pilihan dengan meminjam buku cerita kanak-kanak di Perpustakaan Negara Malaysia. Bahan bacaan yang dipinjam akan mendapat akses membaca buku tersebut dalam tempoh waktu tertentu.
#5 Apa Ada Dalam Daun
Kredit gambar: Perpustakaan Negara Malaysia
Buku cerita yang ditulis khas buat murid-murid berumur tujuh hingga 10 tahun yang menghuraikan fakta sains dalam bentuk cerita.
Boleh didapati di Perpustakaan Negara Malaysia.
Koleksi Buku Cerita Kanak-kanak (online) Khas Untuk Program Nilam
Bagi memudahkan Mama mendapatkannya secara online pula, berikut merupakan senarai buku cerita kanak-kanak untuk program Nilam yang disediakan dalam bentuk pdf atau e-book:
#1 Si Bongkok Yang Lupa Diri
Kredit gambar: cikgusuhaimin.com
Kisah klasik yang membawa banyak hikmah dan pengajaran kepada murid-murid yang membacanya. Selain itu, Mama juga boleh mendapatkan buku cerita dalam versi pdf melalui cikgusuhaimin.com.
#2 Bangau Menipu Ikan
Kredit gambar: cikgusuhaimin.com
Kepelbagaian watak dan teknik penceritaan ini bertujuan untuk menarik minat membaca murid-murid. Buku cerita bangau menipu ikan boleh dimuat turun melalui cikgusuhaimin.com.
#3 Tiung Melarikan Kalung
Kredit gambar: cikgusuhaimin.com
Buku cerita kanak-kanak yang bertemakan haiwan di hutan antara buku-buku yang sesuai sebagai bahan bacaan program Nilam.
Laman cikgusuhaimin.com ada menyediakan buku cerita ini dalam bentuk pdf secara percuma.
#4 Tali Pinggang Raja Sulaiman
Kredit gambar: cikgusuhaimin.com
Buku cerita yang seterusnya mempunyai watak Raja Sulaiman atau juga dikenali sebagai Nabi Sulaiman bagi penganut agama Islam. Bahan bacaan ini boleh diperolehi secara percuma di laman cikgusuhaimin.com.
#5 Damak Raja Bohong
Kredit gambar: cikgusuhaimin.com
Buku cerita kanak-kanak untuk program Nilam yang seterusnya memaparkan kisah klasik pada zaman dahulu.
Buku cerita kanak-kanak untuk Nilam ini juga boleh dimuat turun dari cikgusuhaimin.com.
Tingkatkan Amalan Membaca Dalam Diri Anak-anak Sejak Kecil
Buku cerita ialah salah satu kaedah untuk meningkatkan minat murid-murid membaca. Mungkin juga dengan menjadikan buku cerita sebagai bahan bacaan dalam program Nilam dapat membantu mengembangkan idea dan kreativiti mereka.
Disebabkan itulah, Mama Siti senaraikan 10 buku cerita kanak-kanak untuk program Nilam yang boleh didapati di kedai-kedai buku berhampiran, beli secara atas talian ataupun pinjam di perpustakaan.
Dengan adanya senarai buku cerita kanak-kanak ini diharap dapat membantu Mama mencari buku-buku berkenaan di kedai fizikal atau atas talian.

Lihat pelbagai tips lain untuk perkembangan anak Mama di SINI.


Panduan Ringkas Doa Bulan Rejab dan Amalan-amalannya

Bulan Rejab merupakan antara bulan mulia yang penuh dengan kebaikan serta keajaibannya tersendiri dan sebagai satu cara untuk menyambutnya, disunnahkan kepada kita sebagai umat Islam untuk membaca doa bulan Rejab. Bulan yang dipanggil sebagai bulan Mikraj ini merupakan bulan ketujuh dalam tahun hijrah di mana terjadinya peristiwa Israk dan Mikraj.
Disebabkan banyak kebaikan yang ada pada bulan Rejab ini, umat Islam sangat digalakkan untuk menghidupkan bulan ini dengan pelbagai amalan-amalan sunat seperti berpuasa sunat, berzikir, bersedekah, membaca al-Quran, memperbanyakkan doa bulan Rejab dan banyak lagi.
Untuk mengetahui dengan lebih jelas bagaimanakah doa bulan Rejab dan apakah kebaikan-kebaikan yang terkandung dalam bulan mulia ini, jom ikuti perkongsian ini!
Doa Bulan Rejab dan Keistimewaan Bulan Rejab

Kredit gambar: themuslimvibe.com
Bulan ini turut digelar sebagai bulan Haram yang bermaksud Bulan Zulkaedah, Zulhijjah, Muharam dan Rejab yang dihormati dalam agama Nabi Ibrahim a.s serta dimuliakan oleh orang Arab, dimana segala peperangan tidak dibenarkan dalam bulan ini. Hal ini jelas berdasarkan hadis di mana Nabi Muhammad S.A.W bersabda bahawa:
عن أبي بكرة – رضي الله عنه – عن النبي – صلى الله عليه وسلم – قال: ((إن الزمان قد استدار كهيئته يوم خَلَق الله السموات والأرض، السنة: اثنا عشر شهرًا، منها أربعة حُرُم؛ ثلاثٌ متواليات: ذو القعدة، وذو الحجة، والمحرم، ورجب مُضر الذي بين جمادَى وشعبان))
Maksudnya:
Abu Bakrah berkata bahawa Nabi S.A.W bersabda: “Zaman (masa) terus berjalan dari sejak awal penciptaan langit dan bumi. Satu tahun ada dua belas bulan antaranya ada empat bulan haram (suci), tiga bulan berurutan, iaitu Zulkaedah, Zulhijah dan Muharam serta Rejab yang berada antara Jamadilakhir dan Syaaban.”
(Hadis Riwayat al-Bukhari)
Malah, terdapat hadis yang diriwayatkan dari Aisyah r.a yang menyatakan bahawa bulan rejab merupakan bulan yang diiktiraf oleh Allah sebagai bulan Allah.
عن عائشة,قالت رسول الله صلى الله عليه وسلم : ((ٳن رجب شهر الله))
Maksudnya:
“A’ishah r.a berkata bahawa Rasulullah S.A.W bersabda: “Sesungguhnya Rejab merupakan bulan Allah S.W.T.”
(Hadis Riwayat al-Baihaqi)
Doa Bulan Rejab
Anas bin Malik menceritakan bahawa Nabi S.A.W apabila memasuki bulan Rejab, maka Baginda mengatakan bahawa:
اللهم بارك لنا في رجب وشعبان وبلغنا رمضان
Maksudnya:
“Ya Allah, berkatilah kami di Rejab dan Syaaban dan berkatilah kami di bulan Ramadan.”
(Al-Bazzar, al-Tabrani, dan al-Bayhaqi)
Amalan-amalan Yang Boleh Dilakukan
Kredit gambar: tutormaster.pk
Antara amalan-amalan yang boleh dikerjakan pada malam Rejab adalah seperti berikut:
Melakukan solat sunat Tahajjud dua, lapan atau dua belas rakaat.Melakukan solat sunat Tasbih, solat sunat Taubat dan juga solat sunat Witir.Memperbanyakkan Istighfar iaitu sebanyak tujuh puluh kali, seratus kali atau lebih.Membaca Al-Quran.Memperbanyakkan doa kepada Allah S.W.T.Memohon keampunan untuk diri, ibu bapa, keluarga dan sahabat-sahabat.Memperbanyakkan selawat, berzikir dan bertasbih sehingga terbitnya fajar subuh keesokan harinya.
Semoga dengan perkongsian ini, ia mampu membantu anda memperbanyakkan amal ibadat dan mendapat manfaat yang berpanjangan darinya, InsyaAllah!
Tingkatkan amal ibadah lain dengan panduan dan bacaan yang betul seperti dikongsikan DI SINI.